4Merical Vibes Dinobatkan Juara PMRC 2023 SEA VS SA

Pasukan dari Mongolia, 4Merical Vibes (4MV) telah dinobatkan sebagai juara bagi kejohanan PUBG Mobile Regional Clash (PMRC) 2023 SEA VS SA.

Pasukan ini menamatkan kejohanan dengan menghuni tangga teratas selepas berjaya mengutip 225 mata. Mereka juga berjaya mendapatkan 152 penyingkiran dan lima Chicken Dinner untuk meraih wang tunai $3000 USD.

BOOM Esports dari Indonesia pula menghuni tangga kedua dan meraih wang tunai $2000 USD. Pasukan ini dipisahkan 23 mata dengan 4MV, mengutip 202 mata dengan 2 chicken dinner.

Satu lagi pasukan dari Mongolia, NB Esports (NBes) berada di tempat ketiga dengan 159 mata. Dipisahkan satu mata dengan pasukan di tempat keempat, HAIL Esports mengumpul 158 mata.

Rosemary dari Alter Ego dinobatkan sebagai MVP bagi PMRC 2023 dengan jumlah 32 penyingkiran dan melakukan damage 10462 HP.

Secara keseluruhan, pasukan Asia Tenggara mempamerkan prestasi memberangsangkan dengan mengumpul 1099 mata, 718 penyingkiran dan 11 Chicken Dinner. Pasukan Asia Selatan pula mendapatkan 1087 mata, 706 penyingkiran dan 13 Chicken Dinner.

PMRC 2023 melibatkan 16 pasukan dari Asia Tenggara dan Asia Selatan. Kejohanan ini bermula pada 29 Jun dan tamat pada 2 Julai lalu.


Bergabung Dengan AP Esports, Bren Esports Dijenamakan Sebagai AP Bren

Menjelang kejohanan MLBB MPL Filipina Musim Kedua Belas (MPL PH Season 12), pasukan Bren Esports akan menggunakan identiti dan nama baru.

Diumumkan pada semalam, pasukan ini akan dikelolakan di bawah Aces Pro Corporation (AP Esports) dan akan dijenamakan semula sebagai AP Bren.

Pasukan ini juga melantik pemilik AP Esports, Jean Alphonse “AJ” Ponce sebagai Ketua Pegawai Operasi (COO) AP Bren. AJ akan menggantikan pemilik Bren Esports sebelum ini iaitu Bernard Chong.

Bersama pengumuman rebranding ini, AP Bren juga mendedahkan roster mereka untuk MPL PH Season 12 dengan mengekalkan kesemua lineup season lepas.

Roster AP Bren untuk MPL PH Season 12 nanti:

Angelo “Pheww” Arcangel

David “FlapTzy” Canon

Marco “SUPER MARCO” Requitano

Rowgien “Owgwen” Unigo

Michel “KyleTzy” Sayson

Vincent “Pandora” Unigo

Bren Esports dikenali dalam arena MLBB kerana berjaya menjuarai MPL PH Season 6 dan johan bagi Kejohanan Dunia M2. Pemain pasukan ini juga mewakili negara Filipina dalam Sukan Sea 2023 dan merangkul pingat emas.


Dub Bahasa Jepun Bagi Live-Action One Piece Disuarakan Pelakon Suara Asal

Netflix mengumumkan pelakon suara asal anime One Piece akan meminjamkan suara mereka untuk dub bahasa Jepun bagi siri live-action One Piece.

Berita ini diumumkan semasa Anime Expo 2023. Netflix juga berkongsi sebuah video pengumuman yang menampilkan barisan pelakon utama live-action One Piece dan penampilan khas pelakon suara Monkey D. Luffy, Mayumi Tanaka.

<oembed url="https://www.youtube.com/watch?v=_xNlmmZ18JI" width="200" height="113" host="youtube"></oembed>

“Iñaki (Godoy), yang melakonkan Luffy dalam siri live-action ini, adalah seorang yang sangat gembira, menjadikan dia seorang Luffy yang sempurna. Saya sangat gembira kerana dapat menyuarakan Luffy dalam adaptasi ini juga,” kata Tanaka.

Tanaka akan disertai bersama pelakon suara lain seperti Kazuya Nakai (Roronoa Zoro), Akemi Okamura (Nami), Kappei Yamaguchi (Usopp), dan Hiroaki Hirata (Sanji).

Siri live-action One Piece akan mula ditayangkan di Netflix pada 31 Ogos ini dan mempunyai 8 episod kesemuanya.


Coca-Cola Jalin Kerjasama Dengan Riot Games Untuk Hasilkan Perisa Baru

Coca-Cola telah melancarkan perisa edisi terhad terbaru, Coca-Cola Ultimate Zero Sugar sebagai lambang kerjasama dengan pembangun permainan League of Legends (LoL), Riot Games.

Ini adalah kali pertama Coca-Cola bekerjasama dengan sebuah syarikat permainan video untuk menghasilkan perisa terbaru. Mereka mempromosikan produk ini dengan menawarkan perisa experience points (+XP) sebagai sambutan kepada semua pemain.

"Kami teruja untuk menawarkan pemain merasai perisa +XP baru, yang merupakan hasil kerjasama unik dengan Coca-Cola, satu jenama yang diiktiraf di peringkat global dan disukai jutaan orang," kata David Mulhall, Ketua Pembangunan Perniagaan dan Perkongsian bagi Riot Games.

"Kerjasama dengan Riot Games membolehkan kami meningkatkan pengalaman Coca-Cola Creations, dengan memperkenalkan perisa yang menyegarkan yang menunjukkan komitmen bersama kami untuk mengutamakan peminat dan pemain dalam semua yang kami lakukan," kata Rina Surya, Pengarah Pemasaran Barisan Hadapan di Coca-Cola ASEAN & Pasifik Selatan – Singapura & Malaysia.

Kerjasama dua jenama ini memberi ilham kepada reka bentuk tin minuman yang menarik dengan menampilkan warna hitam dan pelbagai tona emas. Logo Coca-Cola Creations dihiasi dengan lambang Ultimate yang ditambah cahaya biru Hextech. Reka bentuk ini juga mempamerkan huruf Spencerian Script yang diinspirasikan daripada Nexus Crystals dalam LoL.

Dalam pada itu, pemain LoL boleh mendapatkan beberapa emote Ultimate dengan menyelesaikan misi yang diaktifkan mengikut turutan:

Mendapatkan 7 assists dalam satu permainan untuk mendapatkan emote Ultimate Teamplay.

Mendapatkan 12,000 gold dalam satu permainan untuk mendapatkan emote Ultimate Gains

Memenangi satu permainan di bawah 20 minit untuk mendapatkan emote Ultimate Tempo.

Emote Ultimate ini akan tersedia sehingga 19 Julai, jam 2.59 petang waktu Malaysia.

Coca-Cola juga menawarkan hub pengalaman digital Coca-Cola Creation kepada pemain dimana mereka perlu mengimbas kod QR pada tin Coca-Cola Ultimate Zero Sugar. Satu tawaran yang tersedia di hub ini adalah Ultimate Emote Generator, sebuah filter Instagram yang membenarkan pemain untuk menggayakan emote LoL.

League of Legends adalah permainan MOBA yang dikeluarkan di platform PC. Ianya dilancarkan pada tahun 2009 oleh Riot Games yang merupakan developer dan penerbit permainan ini.


Mobile Legends Perkenal Hero Baru, Nolan Dalam Advanced Server

Mobile Legends akan melakukan kemaskini terbaru, patch 1.7.96 dalam Advanced Server. Dalam patch baru ini, beberapa perubahan dilakukan terhadap hero Natalia dan equipment. Mereka juga memperkenalkan hero baru dalam Advanced Server iaitu Nolan.

Hero Baru

Nolan adalah hero assassin yang bergantung kepada tenaga seperti Fanny dan Ling. Berikut adalah kuasa Nolan:

Passive - Dimensional Rift

Nolan akan meninggalkan kesan keretakan pada tanah selama 5 saat dan dapat memperlahankan musuh yang menyentuh 30% kesan retak. Apabila satu kesan retak bertembung dengan kesan retak yang lain, ianya akan meletup memberi physical damage sebanyak 150. Nolan memperoleh 15 tenaga tambahan untuk setiap hero musuh yang terkena letupan keretakan.

Skill 1- Expansion

Nolan akan membuat segi empat tepat pada depannya yang akan memberikan 230/280/330/380/430/480(+40% Total Physical ATK) Physical Damage dan memperlahankan sasaran dengan 30% dalam masa satu saat.

Skill 2- Guage

Nolan akan bergerak ke arah sasaran dan memberikan 70/100/130/160/190/220 (+30% Total Physical ATK) Physical Damage kepada musuh yang berada pada jalannya.

Skill 3- Fracture

Nolan akan menghentak musuh di depan, memberikan 100/150/200 (+15% Total Physical ATK) physical damage dan meninggalkan 3 keretakan. Nolan juga akan membuang debuff yang ada pada dirinya.

Perlarasan Hero

Selain itu, Moonton juga membuat perlarasan terhadap hero Natalia. Moonton akan mengubah skill 2 Natalia dan menjadikan assassin dan bukannya support dalam pertarungan berpasukan semata-mata.

Skill  2 (~)

Natalia akan melepaskan satu bom asap di tempatnya, di mana dia tidak boleh disasarkan oleh Basic Attack atau skill musuh di luar asap.

Perlarasan Equipment

Scarlet Phantom

Attributes (↑)

Physical Attack: 30 >> 70

Crit Chance: 25% >> 20%

Attribute Yang Dibuang: 20% Attack Speed

Attribute Baru: 10% CD Reduction

Unique Passive – Frenzy telah dibuang.

Unique Passive – Phantom

Menggunakan Ultimate memberi ekstra 15% dalam kelajuan pergerakan.

Harga: 2020 >> 2140

Laluan binaan dilaraskan dengan sewajarnya.

Haas’s Claws

Attributes (↑)

Physical Attack: 70 >> 30

Attribute Baru: 20% Attack Speed

Attribute Baru: 20% Crit Chance

Unique Passive – Insanity telah dibuang.

Unique Passive – Frenzy

Memperoleh ekstra 20% kelajuan serangan semasa Crit Hits.

Harga: 1810 >> 2020

Laluan binaan dilaraskan dengan sewajarnya.


Permainan Baru Blade Runner Kini Dibangunkan Annapurna Interactive

Sebuah game baru dari francais Blade Runner akan dibangunkan dari Annapurna Interactive. Teaser trailer untuk permainan yang diberi nama Blade Runner 2033: Labyrinth telah didedahkan awal semasa showcase 29 Jun lalu.

<oembed url="https://www.youtube.com/watch?v=QCgmRTexkEU" width="200" height="113" host="youtube"></oembed>

Annapurna masih merahsiakan genre dan bagaimana permainan ini akan dimainkan. Tiada sebarang gameplay footage ditayangkan dalam teaser trailer.

Blade Runner 2033: Ladybrinth akan mengambil tempat di di Los Angeles ketika tahun 2033. Peristiwa dalam permainan ini adalah tengah-tengah peristiwa dalam filem pertama dan sekuelnya, Blade Runner 2049.

Menurut deskripsi, permainan ini memberi bayangan apa yang akan berlaku kepada Blade Runner apabila tiada lagi Replicant yang tinggal untuk diburu.

Sudah lama permainan dari francais ini tidak muncul. Kali terakhirnya ianya muncul adalah pada 1997, dengan judul Blade Runner. Blade Runner 1997 ini adalah permainan 'point-and-click' dimana pemain akan menggerakkan karakter dengan menggunakan mouse.

Annapurna dijangka akan mengeluarkan permainan ini di PC dan konsol. Buat masa ini, tarikh perlancaran Blade Runner 2033: Labyrinth masih belum didedahkan.


Team Secret Dan Team Haq Sah Kembali Ke MPL MY Musim 12

Team Secret dan Team Haq sah akan kembali ke MPL Malaysia (MY) Musim ke-12 selepas mengharungi peringkat kelayakan yang berlangsung sejak 30 Jun lalu.

Pada pusingan kedua kelayakan, Team Secret menudukkan lawan mereka iaitu MV Origin dengan mata 2-1. Kemenangan ini menghadiahkan slot pertama ke MPL MY Musim ke-12.

Slot kedua pula berjaya diraih oleh Team Haq yang beraksi pada peringkat kelayakan dengan menggunakan nama Mustang Biru. Mereka berjaya mengalahkan Monster Vicious 2-1 semalam.

Bagi persiapan MPL MY Musim ke-12, Team Secret akan diperkuatkan dengan dua pemain pinjaman dari Bigetron Esports iaitu Matt dan Maxx.

Team Haq menunjukkan prestasi merosot semasa MPL MY Musim 11 selepas menjuarai MPL MY Musim 10. Mereka mempertaruhkan pemain baru iaitu Iris dan Nuar untuk kembali menunjukkan prestasi terbaik semasa MPL ke-12 nanti.

MPL Malaysia Musim ke-12 dijangka akan bermula pada bulan Ogos ini.


Disney Speedstorm Keluar Versi Penuh Pada 28 September Tahun Ini

Disney Speedstorm mengumumkan permainan ini akan dilancarkan secara rasmi pada 28 September tahun ini.

<oembed url="https://www.youtube.com/watch?v=4IsgIWb_S3g" width="200" height="113" host="youtube"></oembed>

Semasa early access yang dikeluarkan April lalu, pemain perlu membayar untuk mengakses permainan ini. Untuk versi penuh permainan ini, ianya adalah free-to-play dan pemain tidak perlu membayar untuk mendapatkan permainan ini.

Menurut developer Gameloft, mereka ingin menambah jumlah pemain ke dalam permainan dengan menamatkan segera early access dan menjadikan permainan ini free-to-play.

Disney Speedstorm adalah permainan perlumbaan kart yang menampilkan pelbagai karakter Disney dan Pixar. Antara karakter tersebut adalah Mickey Mouse, Donald Duck, Mulan, Jack Sparrow dan Buzz Lightyear.

Antara mod yang tampil sejak early access adalah regulated multiplayer, split-screen multiplayer, Colour Match dan Follow The Leader.

Disney Speedstorm akan dikeluarkan di PlayStation 4, PlayStation 5, Xbox One, Xbox Series X/S, PC, dan Nintendo Switch pada 28 September 2023.


Attack On Titan Keluarkan Trailer Terbaru Untuk Episod Terakhir

Attack on Titan telah mengeluarkan trailer terbaru season finale, The Final Chapters: Special 2. Episod baru ini dijangka tayang pada musim luruh 2023 iaitu sekitar September sehingga Disember.

<oembed url="https://www.youtube.com/watch?v=q3Rk7lPxFU0" width="200" height="113" host="youtube"></oembed>

Trailer ini didedahkan awalnya ketika panel MAPPA dan Crunchyroll di Anime Expo 2023. Lebih 30,000 tontonan semasa tayangan perdana di YouTube.

Berdasarkan manga lukisan Haime Isayama, Attack on Titan mengisahkan sekelompok manusia yang tinggal di bandar yang dikelilingi dinding yang sangat besar. Dinding ini dibina untuk mengelak dari raksasa humanoid yang memakan manusia.

Daripada portal penstriman Crunchyroll, deskripsi episod ini akan menceritakan Eren Yeager mengetuai tentera Colossal Titans ke arah Marley dengan semangat untuk menghapuskan semua yang mengancam Eldia. Kesemua musuhnya akan cuba untuk menghentikan misinya ini.

Episod ini adalah bahagian kedua daripada dua bahagian episod akhir. Bahagian pertama, The Final Chapters: Special 1 dikeluarkan pada bulan Mac 2023.


EVOS Legends Sahkan Roster Untuk MPL Indonesia Musim 12

Naib juara MPL Indonesia Musim 11, EVOS Legends telah memperkenalkan roster terbaru mereka untuk persiapan MPL Indonesia Musim 12. Roster ini menampilkan beberapa muka baru.

<oembed url="https://www.youtube.com/watch?v=9S2-S4OXn2w" width="200" height="113" host="youtube"></oembed>

Berita ini diumumkan oleh EVOS Legends pada 30 Jun lalu. Sebuah video roster lengkap pasukan ini telah dimuat naik di channel YouTube rasmi EVOS Legends.

Selepas pemergian Ferxiix ke RRQ pada awal Jun lalu, EVOS Legends telah menambah sebanyak empat orang pemain beserta seorang staf kejurulatihan. Empat pemain itu adalah Cr1te, Vaanstrong dan Sutsujin yang berasal dari EVOS Icon dan Fluffy dari Aura Fire. Caleb akan menjadi assistant coach.

Disebalik penambahan pemain baru ini, seorang pemain telah meninggalkan pasukan ini. Pendragon meninggalkan EVOS dan menyertai pasukan yang pertama kali beraksi di MPL Indonesia iaitu Dewa United Esports. Bersama Pendragon, Saykots juga menyertai pasukan lain iaitu EVOS Icon.

Berikut adalah senarai lengkap roster EVOS Legends untuk MPL ID Musim 12:

Jabran “Branz” Bagus Wiloko – Gold Laner

Dalvin “Hijumee” Ramadhana Putra – Mid Laner

Muhammad “Cr1te” Nur Efandy Yusuf – Mid Laner

Rachmad “Dreams” Wahyudi – Roamer

Vincentsius “Vaanstrong” Ivan Adrianto – Roamer

Regi “Fluffy” Marviola – EXP Laner

Gerald “Dlar” Trinchera – EXP Laner

Darrel “Tazz” Jovanco Wijaya – Jungler

Arthur “Sutsujin” Sunarkho – Jungler

Steven “Age” Andreas Gunawan – Head Coach

Stenley “TaxStump” Hermawan – Analyst

Tesista “Caleb” Kayleb – Assistant Coach

Aji “SOA” Wicaksono – Manager


Open Beta Bagi MultiVersus Ditutup, Bakal Kembali Pada 2024

Open beta bagi permainan MultiVersus telah pun ditamatkan selepas fasa ini berlangsung selama 11 bulan. Penutupan ini sebagai persediaan untuk perlancaran penuh nanti.

MultiVersus dijangka akan kembali semula pada awal pertengahan 2024. Ketiadaan tarikh rasmi ini membuatkan pemain sedikit hampa kerana kebanyakan mereka sudah tidak sabar untuk bermain lagi permainan ini.

MultiVersus adalah sebuah permainan bergenre fighting. Permainan ini menampilkan karakter Warner Bros. seperti Batman, Shaggy Rogers dari Scobby-Doo dan Bug Bunny dari Looney Tunes.

Developer, Player First Games menjanjikan untuk menambah lebih banyak karakter, peta dan mod pada full release nanti. Mereka juga akan mengemaskini matchmaking dan sistem progression.

Sementara menunggu versi penuh, pemain boleh bermain mod offline dengan kesemua karakter dan kosmetik akan di-unlock sementara waktu. Kandungan online pula sudah tidak tersedia.


Siri Animasi Among Us Dalam Proses Pembangunan

Permainan yang menjadi fenomena ketika era pandemik Covid-19, Among Us akan muncul ke kaca TV apabila siri animasi kini sedang dibangunkan di CBS Studios.

Siri ini berdasarkan permainan ini, dimana pembunuh atau impostor akan membunuh rakan, mensabotaj kapal angkasa, atau membuat onar.

Developer permainan ini, Innersloth turut terlibat dalam projek yang diketuai Owen Dennis, selaku creator dan executive producer. Titmouse akan menjadi tulang belakang penghasilan animasi ini.

Dilancarkan pada tahun 2018, permainan meraih populariti pada tahun 2020 selepas ramai YouTuber dan streamer di Twitch bermain permainan ini. Disebabkan populariti ini, Innersloth telah banyak melakukan crossover dan kolaborasi dengan syarikat lain


Activision Sahkan Warzone Mobile Tidak Tersedia Di PC Emulator

Activision mengesahkan permainan Call of Duty: Warzone Mobile tidak akan tersedia di PC emulator. Mereka ingin menjadikan permainan sebagai eksklusif di peranti pintar sahaja.

Bermain permainan shooting ini sememangnya menyeronokkan. Tetapi, matchmaking dengan pemain yang menggunakan aimbot dan emulator dari platform lain. Untuk itu, Activision bertindak untuk tidak menyediakan permainan ini di PC emulator.

Tindakan Activision ini sedikit sebanyak membantu pengalaman permainan yang memuaskan kerana matchmaking yang lebih adil.

Mereka menasihatkan pengguna PC untuk bermain Warzone 2.0 memandangkan kandungan adalah sama.

Activision masih belum mengumumkan tarikh rasmi perlancaran COD Warzone Mobile ini.


Superman: Legacy Bakal Diterajui David Corenswet Dan Rachel Brosnahan

Filem arahan James Gunn, Superman: Legacy kini telah mengenalpasti pelakon utama mereka.

DC Studios mengumumkan David Corenswet akan memegang peranan sebagai Superman/Clark Kent manakala watak Lois Lane dilakonkan oleh Rachel Brosnahan.

James Gunn juga memgesahkan berita ini di Twitternya. "Tepat! Mereka bukan sahaja kedua-dua pelakon yang luar biasa, tetapi juga orang yang hebat." Tulis Gunn.

Corenswet mula menjadi terkenal selepas mencipta nama dalam siri Netflix, The Politician. Brosnahan juga dikenali selepas membintangi siri TV, The Marvelous Mrs. Maisel.

Mengenai Superman terbaru ini, ia mengisahkan zaman muda Clark Kent yang mempelajari menjadi manusia yang bersifat jujur dan menggunakan kuasanya untuk  tujuan yang baik.

Superman: Legacy dijangka ditayangkan pada 11 Julai 2025.


Pasukan Jepun 10s Gaming Frost Lepaskan Pemain Mereka

Pasukan Mobile Legends dari Jepun, 10s Gaming Frost telah mengumumkan bahawa beberapa pemain sudah meninggalkan pasukan itu. Berita ini diumumkan di Instagram rasmi milik 10s Gaming Frost.

Pemain yang meninggalkan pasukan tersebut adalah Atwz, Salu, Shina, Koro, Dara dan Peco.

Walaubagaimanpun, ini bukan penamat bagi pemain yang meninggalkan pasukan itu. Pemain-pemain ini akan membentuk pasukan baru yang diberi nama Jack o' Frost.

Pasukan ini diingati dan mempunyai fanbase tersendiri selepas mempamerkan aksi yang agak baik semasa dua siri awal Kejohanan Dunia M. Mereka meraih tempat ke-5/6 pada M1 dan merosot ke-7/8 semasa M2.

10s Gaming Frost juga adalah pasukan pertama yang menggunakan strategi Ultimate Bonding Experience (UBE). Strategi ini digunakan sebaiknya oleh pasukan ML lain iaitu Blacklist International.


Joker 2 Dalam Pembikinan

Jika anda peminat filem Joker, anda pasti mengenali individu bernama Todd Phillips. Todd Phillips merupakan pengarah untuk filem Joker. Baru-baru ini, kecoh mengatakan bahawa beliau bakal mengeluarkan filem terbaru Joker. Betul ke apa yang dikatakan?

Setelah melihat posting daripada Todd Phillips sendiri di Instagramnya, kemungkinan berita tersebut adalah benar. Dalam posting tersebut, beliau menunjukkan buku skrip untuk filem Joker dimana ianya ditulis oleh beliau sendiri bersama Scott Silver. Apa yang lebih meyakinkan, dilihat pemegang watak Joker, iaitu Joaquin Phoenix sedang membaca buku skrip tersebut.

Perkara ini masih menjadi tanda tanya dan sedang hangat di perkatan oleh peminat-peminat Joker. Todd turut tidak mengeluarkan sebarang caption dalam posting yang dibuat baru-baru ini. Kalau benar filem ini dalam pembikinan, bagaimana pula agaknya jalan cerita yang ditunjukkan. Apa pandangan anda?


Drifting Home Bakal Tiba Di Netflix September Ini

Kepada penggemar anime, terdapat sebuah filem anime terbaru yang bakal ditayangkan di Netflix pada September ini. Drifting Home, merupakan filem anime daripada Studio Colorido iaitu salah satu syarikat yang menghasilkan Star Wars: Vision. Filem ini merupakan kisah dewasa tentang 6 kanak-kanak yang mendapati apartment mereka tiba-tiba hanyut di tengah lautan.

<oembed url="https://www.youtube.com/watch?v=6uTVY5E7JYM" width="200" height="113" host="youtube"></oembed>

Jom kami ceritakan sedikit sinopsis filem ini. “Kosuke dan Natsume berkawan sejak dari kecil lagi, tetapi hubungan mereka mula renggang ketika darjah enam selepas datuk Kosuke, Yasutsugu meninggal dunia.  Suatu hari, semasa percutian musim panas Kosuke dan rakan sekelasnya menyelinap ke dalam kompleks apartmen yang bakal dirobohkan, dan dikhabarkan berhantu,”

“Kosuke dan Natsume dibesarkan di sana, jadi tempat itu menyimpan banyak kenangan untuk mereka. Di sana, Kosuke terserempak dengan Natsume dan ditanya sama ada dia tahu tentang Noppo yang misteri.  Tetapi, tiba-tiba mereka terperangkap dalam fenomena misteri. Apabila mereka sedar, mereka melihat lautan yang luas di hadapan mereka. Ketika apartmen itu hanyut di laut misteri dengan Kosuke dan yang lain di atas kapal, mereka bersatu untuk bertahan dan mencari jalan keluar."

Filem ini bakal ditayangkan di Netflix pada 16 September ini.


Spider-Man Remaster Bakal Tiba Di PC

Pada State of Play minggu lepas, Sony telah mengumumkan Spider Man Remaster untuk PC. Permainan video ini yang dulunya hanya eksklusif untuk PlayStation telah dioptimalkan dan disediakan untuk PC. Versi ini juga akan dikeluarkan bersama DLC nya.

<oembed url="https://www.youtube.com/watch?v=FwyG7-pisC8" width="200" height="113" host="youtube"></oembed>

Hal ini telah menyebabkan beberapa peminat Playstation merasa kecewa kerana game yang sebelum ini hanya ekslusif fi Playstation juga boleh dimainkan di PC tidak lama lagi. Ini bukanlah kali pertama Sony exclusive game di keluarkan di PC. Sebelum ini Horizon Zero Dawn juga telah dikeluarkan di PC.

Spider-Man yang dihasilkan oleh Insomniac ini akan dikeluarkan di Steam dan Epic Games pada 12 Ogos 2022.


Street Fighter 6 Bakal Tiba Tahun Depan

Terdapat dua trailer Street Fighter 6 yang dikeluarkan ketika ‘State of Play’ pada minggu lalu. Siri yang ke enam ini mempunyai dua trailer berbeza, satu untuk gameplay dan satu untuk commentary perlawanan.

<oembed url="https://www.youtube.com/watch?v=1INU3FOJsTw" width="200" height="113" host="youtube"></oembed>

Permainan ini katanya dijadualkan untuk keluar pada tahun 2023. Berbeza daripada versi yang lalu, siri ke 6 ini mempunyai visual yang baru dan lebih realistik. Watak-wataknya juga mempunyai rupa paras yang lebih matang.

<oembed url="https://www.youtube.com/watch?v=rvibjMAlOyg" width="200" height="113" host="youtube"></oembed>

Mekanik gameplay yang baru dan sangat inovatif dalam siri ini ialah commentary semasa perlawanan. Para pemain dapat merasakan pengalaman main dalam persekitaran perlawanan profesional dengan kehadiran pengulas. Ciri ini masih baru dalam permainan lawan dan Capcom sedang mencari dan ingin menambah bilangan pengulas dalam Street Fighter 6.


PUBG Mobile x The Boys

‘The Boys’ merupakan siri popular diminati ramai yang baru sahaja mengeluarkan siri musim ketiganya di Prime Video. Siri ini menceritakan kisah sekumpulan manusia biasa yang memburu wira-wira yang bermasalah. PUBG Mobile telah berkolaborasi bersama ‘The Boys’ untuk melancarkan event dalam game selama sebulan.

<oembed url="https://www.youtube.com/watch?v=DBwxkQJNitw" width="200" height="113" host="youtube"></oembed>

Pemain sekalian boleh mengumpul ganjaran seperti pakaian Homelander, Starlight dan Soldier Boy. Mereka juga boleh memenangi weapon skins, beg galas dan payung terjun yang bertemakan ‘The Boys’.

Selain itu, event ‘Super Spree’ juga akan dilancarkan dalam PUBG Mobile pada 8 Jun 2022. Ketika event ini, pemain akan menolong Billy Butcher untuk menyiasat dan mengesan perbuatan salah wira-wira tersebut. Kolaborasi ini telah bermula sejak 3 Jun 2022 dan akan tamat pada 3 Julai 2022.


Minions: The Rise of Gru Ditayangkan Julai Ini

Universal Pictures telah mengeluarkan trailer Minions: The Rise of Gru yang memaparkan filem animasi yang akan datang. Dibintangi oleh Steve Carell sebagai Gru, filem ini merupakan prekuel kepada Despicable Me.  Filem ini bakal ditayangkan pada 1 Julai 2022.

Ditulis oleh Brian Lynch, Minions: The Rise of Gru merupakan kesinambungan daripada filem Minions 2015, kali ini memfokuskan pada Minions (Pierre Coffin) semasa pertemuan pertama mereka dengan Felonious Gru muda (Steve Carell), seorang yang berumur 12 tahun dengan impian untuk menjadi penjahat terhebat di dunia. Di bawah merupakan sinopsis untuk filem ini.

<oembed url="https://www.youtube.com/watch?v=6DxjJzmYsXo" width="200" height="113" host="youtube"></oembed>

Di tengah-tengah tahun 1970-an, Gru membesar di pinggir bandar. Beliau seorang yang meminati kumpulan penjahat yang dikenali sebagai Vicious 6. Gru juga merancang untuk menjadi seorang yang jahat bagi menyertai Vicious 6. Namun, Gru telah dihalang oleh pengikut setianya, Minions.

Apabila Vicious 6 menggulingkan ketua mereka, Wild Knuckles (Alan Arkin), Gru ditemu bual untuk menjadi ahli terbaru mereka. Namun ia tidak berjalan lancar dan hanya menjadi lebih teruk selepas Gru mengakali mereka dan tiba-tiba mendapati dirinya sebagai musuh utama kejahatan.  Akibatnya, Gru terpaksa melarikan diri dan mencari jalan keluar daripada ancaman Vicious 6.

Jangan lupa untuk saksikan filem ini pada 1 Julai 2022.


Disebalik Tabir Live Action One Piece

Netflix baru-baru ini mengeluarkan video disebalik tabir pembikinan series  live action One Piece . Series ini diadaptasikan daripada animasi One Piece dengan dibintangi oleh barisan pelakon yang hebat. Dalam video yang ditunjukkan, kita dapat lihat pihak produksi sedang menyiapkan set penggambaran dengan menghidupkan dunia Luffy yang berwarna-warni.

<oembed url="https://www.youtube.com/watch?v=Y_zpkX3Z3hk" width="200" height="113" host="youtube"></oembed>

Set penggambaran ini dibuat di Afrika Selatan dan dapat dilihat mereka sedang membina sebuah kapal layar yang besar untuk membuat penggambaran filem ini. Ini sudah tentu memakan kos yang tinggi dalam menghasilkan filem One Piece secara nyata. Pasti ada tertanya-tanya siapakah yang bakal membawa watak utama iaitu Monkey D. Lufffy?

Untuk barisan pelakon, Netflix juga telah mengumumkannya. Bagi watak Luffy ia akan dilakonkan oleh Iñaki Godoy, Mackenyu membawa watak (Rorona Zoro), Emily Rudd sebagai (Nami), Jacob Romero Gibson sebagai (Usopp), Taz Skylar sebagai (Sanji), dan Peter Gadiot sebagai (Shanks).

Pelakon tambahan termasuk Morgan Davies sebagai (Koby), Ilia Isorelýs Paulino sebagai (Alvida), Aidan Scott sebagai (Helmeppo), Jeff Ward sebagai (Buggy), McKinley Belcher III sebagai (Arlong), dan Vincent Regan sebagai (Garp). Filem ini bakal ditayang di Netflix secara bersiri. Walau bagaimana, mereka masih belum memutuskan bilakah tarikh sebenar filem ini akan keluar.


Stray Temui Peminat Pada Jun Ini

Game ini banyak mendapat perhatian di laman sosial seperti Tiktok setelah keluarnya teaser trailer pada 2020 dan video teaser gameplay yang dikeluarkan tahun lepas. Game ini dibuat oleh BlueTwelve Studio dan mempunyai premis yang menarik.

<oembed url="https://www.youtube.com/watch?v=kJawWyRUOBM" width="200" height="113" host="youtube"></oembed>

Game sci-fi ini dibintangi seekor kucing yang memakai beg canggih yang menolongnya berkemudi di bandar neon yang dihuni oleh robot-robot. Berdasarkan halaman webnya, Stray mengarahkan pemainnya untuk kekal senyap, lincah, lucu dan kadang-kadang menjengkelkan kepada penduduk bandar yang aneh ini.

Akhirnya, masa menunggu hampir tamat kerana Stray akan dikeluarkan pada 19 Jun 2022 di PC, Playstation 4 dan Playstation 5. Tambahan pula, Stray adalah percuma kepada ahli Playstation Plus Extra dan Premium.


Resident Evil 4 Remake Dijanjikan Keluar Pada 2023

Resident Evil 4 telah dikeluarkan pada 2005 dan menangkap perhatian ramai dengan gameplay aksinya yang dinamik ketika zaman awal 2000. Pada minggu lalu ketika siaran langsung State of Play, Capcom telah mengeluarkan trailer rasmi Resident Evil 4 Remake dan para peminat teruja untuk melihat perkembagan permainan video ini.

<oembed url="https://www.youtube.com/watch?v=j5Ic2z3_xp0" width="200" height="113" host="youtube"></oembed>

Resident Evil 4 Remake ini akan dikeluarkan pada 24 Mac 2023 di PS5, Xbox Series X/S dan PC. Peminat francais Resident Evil juga boleh teruja dengan pengeluaran Resident Evil Village di PSVR2.

Trailernya menampakkan banyak babak dan elemen daripada game yang asal. Berdasarkan artikel blog daripada PlayStation, game remake ini akan mengolah semula cerita asal namun mengekalkan tema dan intipati game asli.


Tiket MSC 2022 Mula Dijual Kepada Peminat

Seperti yang diketahui peminat MSC 2022 sekalian, Kejohanan Mobile Legends: Bang Bang terbesar di Asia Tenggara iaitu MLBB Southeast Asia Cup (MSC) akan berlangsung di Kuala Lumpur, Malaysia bermula 11 Jun ini.

Pada tarikh tersebut, peminat boleh mula membeli tiket di lokasi MSC 2022 iaitu di Malaysia International Trade and Exhibition Center (MITEC) atau melanggani Ticket2U untuk membeli tiket anda secara talian sekarang.

Terdapat dua jenis tiket yang ditawarkan iaitu tiket Gold (RM35 sehingga RM40) dan tiket Silver (RM25 sehingga RM30) untuk setiap hari perlawanan. Harga tiket juga berubah mengikut durasi perlawanan, daripada siri BO3 (Best of 3) sehingga BO7 (Best of 7)

Pemilik tiket Gold akan dijamin keutamaan serta dapat menyertai meet and greet bersama para pemain. Selain itu, anda juga boleh redeem peti in-game yang mengandungi skin seperti Cherry Witch Kagura, Evolved Predator Helcurt dan Amethyst Dance Guinevere malahan juga berpeluang untuk menangi rare skins seperti Night Shade Ling, Dragon Armon Masha dan Draconic Flame Valir.

Pemilik tiket Silver juga diberi peluang untuk menebus balik dua peti in-game untuk menangi rare skins.

Ketika kejohanan MSC 2022, terdapat zon peminat yang mempunyai photobooth serta watch party untuk para peminat berinteraksi antara satu sama lain dan menyokong pemain kegemaran mereka.

Bagi peminat yang menyertai dalam talian, anda boleh menyertai MSC Pass, Kuiz Tournament, dan Kuiz MSC Championship untuk mengumpul ganjaran dan menangi hadiah yang disediakan.


NSEA MLBB Bawa Masuk 5 Pemain Baru

Baru-baru ini pihak NSEA telah telah mengumumkan 5 pemain baru untuk NSEA MLBB mereka yang mana akan bertanding dalam MLBB Semi Pro Championship Malaysia (MSPC).

Dalam 5 perlawanan sebelum ini, NSEA MLBB cuma mampu untuk mendapatkan 1 point sahaja membuatkan pasukan NSEA berada di tangga terakhir. Lunatix Origins masih ditangga teratas dengan 13 mata diikuti oleh The Academy dan Suhaz Jr masing-masing dengan 10 mata.

Wakil NSEA iaitu Nadil Razak atau lebih dikenali sebagai Mamba memberitahu pihak Gamers on Duty yang 5 pemain baru ini dimasukkan untuk mengganti pemain asal NSEA MLBB yang akan lebih fokus untuk SUKMA nanti.

Lima pemain baru ini boleh dikatakan bukan player yang calang-calang kerana mereka merupakan bekas pemain untuk pasukan yang boleh dikatakan agak terkenal dalam scene semi pro MLBB. 5 Pemain baru tersebut adalah:

MUSH (Gozen Revival)

MAISARAH (Last Saiyan X)

PIJO (Last Saiyan X)

RASHMAL (Resistance Origins)

HAN (Men Of Genuises)

Untuk pengetahuan korang, MLBB Semi Pro Championship Malaysia merupakan 1 tournament yang mengumpulkan pasukan-pasukan Semi Pro terhebat di Malaysia untuk merebut current prize pool berjumlah RM5000 . Jangan lupa saksikan livestream di Facebook rasmi MLBB Semi Pro Championship Malaysia.


ONE Esports Dinamakan Official Media Partner Untuk League of Legends Champions Korea

ONE Esports akan bekerja sama dengan League of Legends Champions Korea sebagai partner media mereka. Mereka bertugas untuk mengurus media dan konten mengenai LCK Summer Split 2022.

Mereka akan mengeluarkan video ringkas dan liputan berita LCK Summer Split 2022 seperti temuduga pemain, interaksi peminat, ringkasan tournament dan lain-lain. Tournament ini akan mengambil masa pada 15 Jun hingga bulan Ogos 2022 di South Korea. 10 pasukan Korea terbaik akan bertanding untuk prize pool sebanyak US$370,000.

Juara tournament ini layak masuk Worlds 2022 sebagai wakil pasukan Korea. Worlds 2022 adalah tournament championship dunia untuk League of Legends yang dianjurkan oleh Riot Games. Ia akan dilancarkan sekitar peta benua Amerika pada musim luruh nanti.


Saksikan Call of Duty: Mobile Garena Survivor Pertama Jun Ini

Baru-baru ini, Call of Duty telah melancarkan Garena Survivor pertamanya yang akan berlangsung Jun ini. Garena Survivor ini dibarisi oleh pasukan-pasukan ternama daripada Singapura, Malaysia dan Philippines (SMP) yang bersaing untuk memenangi wang tunai bernilai 25,000 USD dan gelaran pasukan terbaik Call of Duty: Mobile Battle Royale.

Setakat ini, terdapat 200 pasukan yang telah bersaing dalam peringkat kelayakan bermula 17 May 2022 lalu. Selepas 2 minggu, hanya 32 pasukan yang teratas sahaja dapat meneruskan perjalan ke peringkat separuh akhir pada 3 Jun sehingga 8 Jun nanti.

Peringkat terakhir pula adalah pada 9 Jun 2022 sehingga 11 Jun 2022 dimana 16 pasukan teratas akan bersaing untuk memenangi wang dan gelaran juara Garena Survivor yang pertama.

Terdapat 18 perlawanan secara keseluruhan dengan perkiraan mata adalah berdasarkan bilangan kills dan ranking pasukan menggunakan peta Isolayed dan Blackout.

Para pemain dan peminat boleh menonton siaran langsung peringkat separuh akhir dan akhir ini ini daripada 3 Jun sehingga 11 Jun di pautan dibawah bermula 5pm sehingga 11pm. Rebutlah peluang ini untuk memenangi item in-game dan ganjaran semasa siaran langsung nanti.

Facebook (Esports): https://facebook.com/GarenaCODMEsports

● Facebook (SG/MY): https://facebook.com/codm

● Facebook (PH): https://www.facebook.com/garenacodmPH

● YouTube: https://www.youtube.com/garenacallofdutymobile

● Twitch: https://www.twitch.tv/codmgarenaesports


Arena of Valor International Championship Bermula 16 Jun Ini

Baru-baru ini pihak Garena dan Level Infinite telah bekerjasama dan mengumumkan tournament Arena of Valor International Championship 2022. Terdapat 16 pasukan dari 10 negara yang akan bertanding dan merebut prize pool berjumlah USD$2,000,000. Arena of Valor International Championship 2022 ini akan berlangsung dari 16 Jun 2022 hingga 10 Julai 2022.

Berikut merupakan senarai group dan pasukan yang akan bertanding dalam tournament ini nanti:

Group A

Nova Esports

KFC x Talon

Team Flash

Starry Hope

Group B

Saigon Phantom

YaLLa Esports

ONE Team Esports

Valencia CF Esports

Group C

INFLUENCE RAGE

Bikertopia Esports

Dewa United Esports

ADT Esports

Group D

MAD Team

V Gaming

Next RuyaRüya

Bacon Time.

Juara tournament ini akan membawa pulang 700,000USD dan piala AIC 2022. Untuk pengetahuan korang, Malaysia akan diwakili oleh ADT Esports.


Tiga Pokemon Terbaru Diperkenalkan Dalam Pokemon Scarlet dan Pokemon Violet

Tiga bulan sudah berlalu sejak keluarnya trailer pengumuman game Pokemon yang baharu. Semalam Nintendo telah mempamerkan trailer kedua untuk Pokemon Scarlet dan Pokemon Violet. Nampaknya game Pokemon terbaru ini akan dimainkan secara open-world.

<oembed url="https://www.youtube.com/watch?v=9ruBLEEqw_c" width="200" height="113" host="youtube"></oembed>

Trailer ini juga memperkenalkan tiga Pokemon baharunya iaitu Pawmi, Lechonk dan Smolov. Selain itu, 2 Legendary Pokemon terbaru juga dapat dilihat dalam trailer ini iaitu Koraidon dan Miraidon. Walaupun masih belum disahkan, permainan ini berkemungkinan boleh dimain secara co-op bersama empat pemain.

Dalam trailer tersebut, tarikh pengeluaran Pokemon Scarlet dan Pokemon Violet adalah pada 18 November 2022. Korang boleh mula Pre-order Pokemon Scarlet dan Pokemon Violet bermula sekarang.


Razer Barracuda - Siri Headphone Hibrid Terbaru Dari Razer

Razer telah mengeluarkan siri headphone terbaru dimana mereka memasukan feature penggunaan hibrid. Siri Barracuda terbaru dari Razer ini mempunyai tiga model iaitu Razer Barracuda, Razer Barracuda Pro dan Razer Barracuda X. Kepakaran siri headphone ini adalah ciri hibirdnya yang mempermudahkan kegunaan headphone semasa gaming mahupun diluar rumah.

Antara ciri baru yang diimplementasikan untuk siri Razer baru ini adalah ‘Smartswitch’. Ia membolehkan penggunaan headphone untuk bersilir ganti antara PC dan telefon. Selain daripada itu, headphone ini mempunyai noise cancelling dan penguat audio THX akromatik. Tambahan pula Razer Barracuda ini mempunyai mikrofon yang menjanjikan audio yang lebih jelas walaupun berada di persekitaran yang bising.

Tetapi, harga headphone ini agak tinggi. Harga bagi model Razer Barracuda X adalah RM549, model Razer Barracuda adalah RM899 dan Razer Barracuda Pro adalah RM1399. Headphone ini berbaloi untuk dimiliki jikalau ia digunakan bukan sahaja untuk gaming di dalam bilik malahan digunakan diluar juga.


Hotel Esport Pertama Di Malaysia

Hotel esport bukanlah konsep baru di luar negara. Namun, inilah kali pertama Malaysia membangunkan hotel sebegini dan ia telah dihasilkan oleh syarikat esport Asia Tenggara iaitu SEM9. Hotel ini terletak di Senai, Johor berdekatan dengan Senai Airport.

Asalnya Perth Hotel, SEM9 Senai ialah hotel yang dibuat untuk gaming. Hotel ini dilengkapi fasiliti mewah dan teknologi gaming yang terbaru. Setiap bilik menyediakan Gaming PC yang High-spec serta PS5 dan semestinya internet yang sangat laju untuk pengalaman gaming yang lancar.

Selain itu, reka bentuk setiap bilik mempunyai perbezaan mengikut jenis gamers yang mengunjung. Durasi sewa bilik ini boleh dipilih sama ada satu hari penuh atau separuh hari. Harga bilik boleh dirujuk di laman web mereka.

Dato’ Tee Siew Kiong, Perunding Pusat Ekonomi Digital Johor, memuji usaha pembukaan konsep baru ini demi kenaikan ekonomi Johor dan memberi peluang kepada usahawan muda negara untuk belajar.


Coach Panda tidak akan hadir untuk MSC 2022

Brian Lim atau lebih dikenali sebagai Coach Panda tidak akan hadir untuk Mobile Legends: Bang Bang Southeast Asia Cup (MSC) tahun ini. Seperti yang telah diuar-uarkan, MSC akan diadakan di Kuala Lumpur, Malaysia dari 11 Jun ke 20 Jun 2022.

Di sidang media pada hari Isnin lalu, penggantinya Karl ‘Giee’ Barrientos menyatakan hasrat beliau untuk mengekalkan rahsia strategi pasukan mereka. Tambah beliau juga, Coach Panda akan aktif membimbing secara online untuk bantu mereka.

Dylan Catipon atau ‘Light’ berpendapat ia merupakan latihan yang baik bagi Coach Giee sebagai ketua strategi mereka untuk MSC nanti. Coach Giee juga percaya akan kebolehan dan sinergi beliau bersama pasukan RSG Philippines dan juga Coach Panda.


Liga Realme - Kolaborasi Realme Dan PUBG Mobile Bermula Jun Ini

Jenama telefon pintar realme sedang bekerjasama dengan PUBG Mobile untuk mengadakan Liga realme pada bulan Jun 2022. Realme League ini terhad untuk 64 pasukan sahaja dan pendaftaran ini dibuka dari 30 Mei sehingga 8 Jun 2022.

Realme telah membuka liga ini kepada 5 negara Asia Tenggara untuk bersaing memenangi wang tunai bernilai 2,000 USD dan produk-produk canggih dari Realme. Negara yang terlibat ialah Malaysia, Indonesia, Thailand dan Vietnam.

Pada 20 Jun 2022, pasukan dalam negara akan bersaing untuk menentukan 6 pasukan teratas bagi peringkat separuh akhir. Mereka juga akan memenangi RM800 dan menjadi wakil negara untuk peringkat akhir. Wakil-wakil negara akan bersemuka di peringkat akhir daripada 24 Jun sehingga 26 Jun 2022. Kalau korang berminat, pendaftaran boleh dibuat di sini.


Manga Kamen Rider Kuuga Bahasa English Bakal Keluar Tahun Depan

Manga baru-baru ini telah mengeluarkan beberapa halaman daripada dua jilid pertama keluaran Bahasa English untuk manga Kamen Rider Kuuga. Kamen Rider Kuuga ialah manga yang diadaptasikan daripada siri TV tokusatsu ikonik Jepun yang terkenal sejak dari era 90-an lagi. Jom kami ceritakan sedikit tentang manga Kamen Rider Kuuga ini.

“Manga ini melampaui batas adaptasi biasa dan mentakrifkan semula wiranya untuk penonton moden, mengembangkan alam semestanya dan menghubungkannya dengan penjelmaan wira lain. Manga ini juga direka mudah didekati untuk pembaca baharu yang belum pernah menemui cerita Kamen Rider sebelum ini. Ia merupakan titik permulaan yang sempurna untuk sesiapa sahaja yang ingin mengetahui mengapa Kamen Rider sangat digemari oleh orang di seluruh dunia.”

Mangga ini ditulis oleh Toshiki Inoue dengan pelakarnya iaitu Hitotsu Yokoshima. Untuk membuat pembelian, jilid satu akan dikeluarkan pada 8 November 2022 dengan harga harga $12.99 manakala jilid dua akan dikeluarkan pada 10 Januari 2023 dengan harga yang sama. Anda boleh pra-tempah kedua-dua jilid di Amazon.


Ramattra - Tank Baru Untuk Overwatch 2

Baru-baru ini pihak Blizzard telah mengumumkan hero baru yang akan dibawa masuk ke Overwatch 2. Hero baru ini adalah Ramattra, ketua untuk Null Sector.

Dalam video origin yang dikeluarkan, Ramattra merupakan satu Omnic Monk sama seperti Zenyatta. Pada mulanya Ramattra merupakan askar Omnix namun mengambil jalan untuk tidak lagi berperang dan menjadi Omnic Monk.

<oembed url="https://www.youtube.com/watch?v=vd_SPOkaZZ4" width="200" height="113" host="youtube"></oembed>

Namun disebabkan pergolakan yang berlaku antara manusia dan Omnic, banyak Omnic yang terkorban dan ini membuatkan Ramattra merasakan jalan untuk keamanan hanya melalui kekerasan.

Hero baru ini dikatakan mempunyai dua form iaitu Omnic Form dan Nemesis Form. Buat masa ini tiada lagi info bila Hero baru ini boleh dimainkan.


Level Infinite Tiba Dengan Permainan Mobile RPG Baru

Baru-baru ini pihak Level Infinite yang terkenal dengan permainan video Tower of Fantasy telah melancarkan permainan video RPG mobile terbaru mereka yang diberi nama Goddess Of Victory: Nikke.

Permainan video mobile ini merupakan satu permainan video berbentuk RPG Shooter yang dihasilkan oleh SHIFT UP, developer yang juga bertanggungjawab untuk permainan video Stella Blade yang bakal dilancarkan di PS5 tidak lama lagi.

<oembed url="https://www.youtube.com/watch?v=LAtuBaW7cWw" width="200" height="113" host="youtube"></oembed>

Goddess Of Victory: Nikke akan menampilkan voice-over untuk English dan juga Jepun dan juga lagu tema bertajuk TuNGSTen yang ditulis oleh Sawano Hiroyuki yang mana sebelum ini menghasilkan theme song asal Attack of Titan.

Sempena perlancaran permainan video ini, pihak Level Infinite akan memberikan peluang untuk player-player baru untuk pull sebanyak 110 secara percuma dan bakal menerima 2 watak SSR dan 1 watak SR.

Permainan video ini boleh dimuat-turun di iOS App Store dan Google Play.


GigaBash DLC Godzilla Akan Dilancarkan Bulan Disember Ini

Passion Republic Games adalah sebuah studio bersendirian yang berasal dari Malaysia. Mereka baru sahaja melancarkan permainan mereka GigaBash ke PC, Playstation 4 dan Playstation 5 pada 5 Ogos yang lepas.

GigaBash adalah sebuah permainan video yang bertemakan raksasa berlawan dengan raksasa dan boleh dimain sebanyak 4 pemain tidak kira online atau rakan sebenar.

<oembed url="https://www.youtube.com/watch?v=E5Iqm0z5WWk" width="200" height="113" host="youtube"></oembed>

Buat masa ini, sebanyak 10 raksasa atau Kaiju telah tersedia di dalam permainan ini dan tidak lama lagi akan mempunyai satu lagi karakter baru.

Godzilla, seekor raksasa reptilia dan satu francais yang amat terkenal di seluruh dunia sedang berkolaborasi dengan GigaBash.

Mereka telah mengumumkan pelancaran karakter Godzilla pada 9 Disember 2022 nanti. Jadi, nantikan ketibaan King of Kaiju ini!


Infinix HOT 20 Kini Dilancarkan Di Malaysia

Baru-baru ini pihak Infinix Malaysia telah melancarkan smartphone terbaru mereka iaitu Infinix HOT 20 yang mana kini boleh didapatkan hanya pada harga RM599 sahaja!

Smarphone mampu milik ini didatangkan dengan feature 50MP Super Nightscape untuk gambar waktu malam yang lebih jelas dan lebih cantik.

Infinix HOT 20 ini akan dilengkapi dengan MediaTek Helio G85 untuk performance yang lebih lancar dan mempunyai RAM sehingga 11GB dan 128GB ROM. Tak dilupakan yang ianya akan menggunakan XOS 12.0 dan mempunyai screen sebesar 6.82 inci Punch Hole Fluid Immersive display.

Siri HOT 20 ini juga akan dijual untuk kelas bawahan yang mana dilengkapi dengan 13MP untuk kamera belakang dan 8MP untuk kamera hadapan. Ia juga akan dilengkapi dengan RAM sehingga 4GB dan 128GB ROM.

Untuk siri yang dipanggil Infinix HOT 20i ini akan dijual hanya pada harga RM499. Kedua-dua smartphone ini kini boleh didapati di Malaysia.


Asia Pacific Predator League 2022 Grand Finals Bermula Minggu Depan

Setelah dua tahun dijalankan secara online, kejohanan Asia Pacific Predator League akhirnya kembali secara acara fizikal!

Kejohanan ini bakal berlangsung di Tokyo, Jepun bermula 11 November 2022 sehingga 13 November 2022 ini. Pasukan-pasukan dari Asia Pasifik akan bertarung untuk merebut prize pool berjumlah USD400,000 dan menjulang piala APAC Predator League Shield!

Empat pasukan yang bakal mewakili Malaysia adalah Team SGDv2 (Sebelum ini dikenali sebagai Team SGD) dan pasukan VR Universal 4Rivals (Sebelum ini dikenali sebagai Team Setup). Mereka akan mewakili Malaysia dalam permainan video PUBG: BATTLEGROUND.

Manakala untuk DOTA 2, dua pasukan yang mewakili Malaysia adalah Team VhubbyBoiz (Sebelum ini dikenali sebagai Team RSG) dan juga Team SMG yang hadir sebagai pasukan jemputan.

Untuk PUBG: BATTLEGROUND, livestream akan disiarkan di Facebook rasmi Predator Malaysia manakala untuk DOTA 2 akan disiarkan di Facebook rasmi Acer Malaysia.


Pasukan UiTM Berjaya Ke Peringkat Akhir E-League (UEL)

Univeristi e-League (UEL) telah melancarkan musim ketiganya dengan membuka pertandingan salah satu siri permainannya iaitu FIFA 22. Sebanyak 50 pelajar telah bertanding dalam pusingan Kelayakan dan Playoff untuk mendapat tempat teratas bagi meneruskan perjuangan mereka ke Grand Final pada 11 Disember 2022 nanti.

Playoff UEL FIFA 22 telah berlangsung di hujung minggu lalu dengan penyertaan dari pelbagai universiti. Antaranya ialah Universiti Multimedia (MMU), Universiti Islam Antarabangsa Malaysia (UIAM), Universiti Swinburne dan Universiti Teknologi Mara (UiTM). Tiga hari berlalu dengan sengitnya di perlawanan e-bola sepak dan akhirnya 2 pemain UiTM berjaya tiba di tempat teratas secara langsung terus ke peringkat akhir.

Untuk minggu-minggu seterusnya UEL akan menjalankan tiga lagi siri permainannya iaitu VALORANT, Mobile Legends: Bang Bang dan PUBG Mobile. Bagi minggu ini, akan berjalannya Kelayakan dan Playoff permainan VALORANT, selepas itu di minggu seterusnya Mobile Legends: Bang Bang dan terakhir sekali, PUBG Mobile selepas dua minggu berikutnya.

Sebanyak 200 lebih pasukan telah berdaftar. Lagi banyak pasukan, lagi banyak aksinya! Korang semua yang pelajar dan peminat e-sukan ini sangat digalakkan untuk menonton dan menyokong mereka melalui Facebook UEL.

Dari sekarang hingga 20 November 2022 akan disiarkan secara langsung setiap hari Sabtu dan Ahad berturut-turut. Untuk Grand Final pula akan diadakan 10 Disember 2022 dan 11 Disember 2022. Saksikan!


FIFA 23 World Cup Tiba Minggu Hadapan

FIFA 23 dengan rasminya akan keluar pada 9 November 2022 di semua platform secara percuma. Video trailer telah dikongsikan juga untuk memberitahu butiran update termasuk juga the World Cup event dalam Ultimate Team dan mod-mod lain.

Walaupun World Cup 2022, kejohanan bola sepak terbesar di seluruh dunia akan berlangsung tidak lama lagi di Qatar pada bulan ini, EA Sports telah mengesahkan bahawa update World Cup ini akan ada di FIFA 23. Berdasarkan video dikongsikan, update terbaru ini akan menambahkan satu mod khas World Cup Tournament dengan menunya tersendiri. Ini akan membenarkan akses kepada single-player dan mod multiplayer.

Single-mode atau mod FIFA World Cup 2022 akan membenarkan pemain merasai sendiri keadaan World Cup sebagai pasukan berkelayakan dalam kejohanan dari group stage hingga ke finals. Dalam online tournament pula, multiplayer mode, korang akan dapat merasai knockout stage dalam matchmaking-based, di mana korang boleh pilih mana-mana pasukan berkelayakan dan bermain dengan pemain lain untuk ke arah finals.

Bukan sahaja itu, World Cup juga telah menambahkan 15 negara yang tidak berkelayakan di kejohanan yang sebenar. Korang boleh hasilkan World Cup korang sendiri dengan gantikan yang pasukan yang layak dengan pilihan korang.

Mod FIFA World Cup: Live dinaik taraf dengan memberikan peluang kepada kita untuk merasai jadual dan keputusan diputuskan secara langsung. Korang boleh pilih mana-mana sahaja perlawanan yang lepas dan main semula untuk dapatkan keputusan yang beza. Boleh dimain dengan AI, kawan dan kawan online.

Bagi Ultimate Team, tiada perubahan khas untuk kali ini. Namun begitu, bagi konten World Cup termasuk kit baru, rupa stadium, objektif dan barangan pemain berdasarkan perlawanan akan ada untuk FIFA Ultimate Team (FUT) biasa korang.

Untuk tambahan terakhir, pembangun FIFA 23 juga telah menambah dua stadium rasmi World Cup 2022 dalam update yang akan datang, termasuk juga stadium untuk finals. Nantikan!


D3V Silence Menjadi Juara PMCC MY 2022

PMCC atau PUBG MOBILE Campus Championship adalah satu kejohanan yang rasmi dianjurkan oleh PUBG Mobile Malaysia bagi memberi pasukan terbaik dari pusat pengajian dari seluruh negeri untuk bertanding.

Namun untuk kali ini, PMCC MY 2022 memberi kelonggaran dengan membuka kepada semua pelajar warganegara Malaysia berumur dari 16 tahun ke atas untuk menyertai perlawanan ini. Tambahan lagi, mereka juga dibenarkan untuk membuat satu pasukan dengan pusat pengajian lain untuk memasuki program ini.

Juara - D3V Silence (207 mata dan 4 Winner-Winner Chicken Dinner)

Naib Johan - Deto Glazer (147 mata)

Ketiga - WaFam Dominate (107 mata)

Keempat - MReKINGXP

Kelima - Gagar Squad

Terdapat 16 pasukan di peringkat akhir dalam PMCC MY kali ini. 4 pasukan dari Kelayakkan Campus Leaders dan 12 pasukan dari Kelayakkan Terbuka. Pasukan yang akan menerima jemputan ke PMNC 2022 adalah pasukan yang berada di tempat 4 teratas, tetapi D3V Silence dan Deto Glazer sudah pun mempunyai slot ke PMNC 2022 sewaktu di PUBG MOBILE City Tournament 2022 (PMCT).

Oleh itu, mari kita saksikan perlawanan mereka di PMNC 2022 nanti.


Black Panther: Wakanda Forever Akan Datang Ke Malaysia

Marvel Cinematic Universe akan meneruskan francaisnya dengan filem Black Panther: Wakanda Forever sebagai penutupan bagi tahun ini. Disebabkan filem ini akan mula tayangan pada 10 November 2022, GSC telah mengumumkan tarikh pembelian tiket awal bermula dari 4 November 2022, Jumaat ini.

<oembed url="https://www.youtube.com/watch?v=w_-2mYtc1iY" width="200" height="113" host="youtube"></oembed>

Seperti masalah sebelum ini dengan filem Thor: Love and Thunder yang dibatalkan tayangannya di Malaysia, filem Black Panther buat masa ini tidak mempunyai sebarang masalah. TGV juga menyokong berita ini dengan menunjukkan satu Tweet di Twitter bahawa filem ini telah mendapat kebenaran dan tidak diharamkan.

Boleh dikatakan filem Black Panther kali ini amat dinanti-nantikan oleh peminat dan penonton atas sebab kematian pelakon Black Panther, Chadwick Boseman. Kebanyakan dari kita mesti ingin tahu, apa yang akan berlaku pada watak Black Panther ini. Mari kita nantikan sama-sama!


17 Pasukan Yang Bertanding Di Free Fire World Series (FFWS) 2022

Selepas beberapa bulan perlawanan yang sengit, Garena telah mengumumkan Free Fire World Series 2022 akan kembali pada 25 November 2022 hingga 26 November 2022.

Kejohanan ini akan berlangsung di Bangkok, Thailand dengan 17 pasukan berkelayakan dari 10 liga di seluruh dunia termasuk juga AV Radicals dan Expand dari Major MCPS (Malaysia, Cambodia, The  Philippines dan Sri Lanka). Mereka akan bertanding demi mendapat gelaran ultimate championship dan sebahagian prize pool US$2,000,000.

‘Fight as One’ adalah slogan untuk FFWS 2022 kali ini untuk menyambut semangat berpasukan dan dedikasi yang telah di demonstrasikan oleh pasukan finalis sebelum ini. Expand (Malaysia) dan AV Radicals (Filipina) akan termasuk juga dalam display demi mewakilkan MCPS di play-ins dan finals.

Tambahan lagi, mascot baru, Arvon, pet baru Free Fire akan dilihat menyokong di arena nanti.

Bukan itu sahaja, peminat dan pemain diberi peluang juga untuk memenangi hadiah kostum legenda edisi terhad buat kali pertamanya! Bagi yang ingin menyertai event global, korang boleh nantikan event, misi dan hadiah bertemakan World Series di dalam Free Fire bermula dari 18 November 2022.

Pertandingan ini akan disiarkan secara langsung di Youtube, Facebook, Tiktok dan siaran rakan kongsi acara di dalam Bahasa Melayu (Garena Free Fire Malaysia channels) dan English.

Pasukan Play-ins

Magic Squad

RRQ Kazu (ID)

Naguará (LATAM)

Expand (MCPS 1 )

Infinity VX (MENA 2 )

Hotshot Esports (PK)

EVOS Phoenix (TH)

LGDS (TW)

Team Flash (VN)

Pasukan Finals

Vivo Keyd (BR)

Vastomundo (EU)

SES Alfaink (ID)

Ignis Esports (LATAM)

AV Radicals (MCPS 1 )

ALPHA (MENA 2 )

Nigma Galaxy (TH)

HQ Esports (VN)

Pasukan yang telah mendapat tiket Finals pada 26 November 2022 jam 10 petang (GMT+8) secara langsung adalah pasukan juara liga dari Brazil, Latin America, Europe, MENA (Middle East and North Africa), Thailand, Vietnam dan Indonesia. Termasuk juga Major MSPC Juara Season 4, AV Radicals.

Bagi Expand pula, mereka perlu bertanding dengan juara-juara liga dari Pakistan dan Taiwan, termasuk juga first runners-up dari Brazil, Latin America, MENA, Thailand, Vietnam, dan Indonesia di play-ins pada 25 November 2022 jam 10 petang (GMT+8).

Hanya 9 pasukan yang akan mendapat tempat di Finals, dengan 4 pasukan teratas akan sertai 8 pasukan pilihan, jadi keseluruhannya akan menjadi 12 finalis ke Finals.

Mereka akan bertanding sebanyak 8 pusingan sepanjang 4 peta dengan pemain perlu menjadi orang yang terakhir berdiri. Markah akan diberi berdasarkan ranking dan bilangan bunuh. Nantikan!


Friday The 13th Kembali Dengan Siri TV - Crystal Lake

Francais Friday The 13th adalah salah satu francais seram yang terkenal dengan pembunuh bersirinya, Jason Voorhees. Bertopengkan topeng hoki adalah rupa ikoniknya yang tidak mudah dilupakan oleh peminat dan penonton.

Pada tahun 2009, adalah tahun terakhir kita lihat Jason beraksi dan tiada filem yang terbaru sehingglah kini. Namun begitu, peminat tidak perlu tunggu lagi kerana Peacock telah mengumumkan siri TV terbaru iaitu Crystal Lake di mana siri ini mengutamakan kisah silam Jason.

Butiran masih belum dikeluarkan lagi namun di Twitter terdapat satu Tweet “Mother Knows Best” oleh Bryan Fuller, pencipta cerita ini. Ungkapan ini antara dialog paling terkenal yang pernah ibu Jason berkata. Jadi, secara langsung kita mendapat satu petunjuk di mana siri TV ini akan membawa kita.

Bryan Fuller akan melibatkan diri termasuk juga Victor Miller, penulis asal fancais ini, dalam menghasilkan siri ini. Tambahan lagi, Studio A24 terkenal dengan filem-filem seramnya akan bekerjasama dengan mereka.

Akibat pergaduhan hak milik filem antara Victor Miller dan Sean Cunningham, pengarah filem asal, Miller tidak dibenarkan untuk menggunakan Jason versi dewasa termasuk juga watak-watak bertopengkan hoki.

Walau bagaimanapun, terdapat juga khabar mengatakan Cunningham akan turut serta, tetapi tidak dapat disahkan lagi. Oleh itu, buat masa ini mari kita nantikan pelancaran siri ini.


Burn X Team Flash Pulang Awal, Orange Esports Ke Pusingan Seterusnya

Hari ini telah berlangsungnya kejohanan ONE Esports MPL Invitational 2022 dimana pada match pertama pasukan dari Malaysia iaitu Orange Esports akan bertemu dengan wakil dari Kemboja iaitu Burn X Team Flash.

Pasukan memberikan persaingan yang sangat bagus dan walaupun dengan gameplay yang kemas ditunjukkan oleh Burn X Team Flash, mereka terpaksa akur apabila ditewaskan oleh ORange Esports dengan mata 2 berbalas 1.

Hari hanya ada 1 pasukan dari Malaysia sahaja yang akan bertanding iaitu team Orange Esports. Malaysia diwakili oleh 2 lagi pasukan iaitu Todak dan Team HAQ.

Sebanyak USD100,000 prize pool dipertaruhkan yang mana tempat pertama akan mebawa hadiah tunai bernilai USD35,000.


Marvel Games Membuat Perjanjian Jangka Panjang Dengan Electronic Arts

Marvel Games telah mengumumkan kerjasama mereka dengan Electronic Arts (EA) dalam menghasilkan sekurang-kurangnya tiga permainan video yang bertemakan action-adventure untuk konsol dan juga PC korang.

Setiap permainan yang dihasilkan akan mempunyai jalan penceritaan yang khas di Marvel Universe dan salah satu sudah pun diumumkan pada bulan September lepas, permainan video Iron Man daripada Motive Studios.

Permainan Iron Man ini dirancang menjadi sebuah permainan single player, third person dan action-adventure supaya dapat berikan peluang kepada pemain semua untuk menjadi Iron Man. Oliver Proulx yang pernah bekerja di projek Marvel sebelum ini, sedang memimpin pasukan pembangunan permainan video ini.

Ada beberapa khabar angin tentang permainan keduanya akan berdasarkan Black Panther namun masih belum disahkan lagi. Oleh itu, nantikan lagi perkembangan mereka.


Spoiler God Of War Ragnarok Mengecewakan Cory Barlog

Perlancaran permainan video yang paling ditunggu-tunggu oleh peminat, God of War Ragnarok bermula dengan agak mengecewakan atas perbuatan satu pihak. Pihak ini pada awalnya berniat untuk membuat satu ulasan ke atas permainan video ini. Oleh itu, pihak tersebut telah mendapatkannya lebih awal dari tarikh keluarnya.

Namun secara sengaja ataupun tidak, pihak tersebut telah screenshot ulasannya dan muat naik di internet. Ini menyebabkan peminat secara tidak sengaja terbaca atau terlihat spoiler bagi permainan video ini.

Bukan masalah itu sahaja, seorang penjual permainan video telah pun menjual permainan video ini lebih awal daripada tarikh yang ditetapkan iaitu pada 9 November 2022 ini lalu menyebabkan spoilers bertambah di internet sehingga membuat Cory Barlog marah dan patah hati atas tindakan pihak tersebut.

Cory Barlog, pengarah bagi God of War pertama ‘olahan semula’ mengatakan perasaan kurang senangnya di Twitter dan juga mewakilkan diri untuk meminta maaf atas gangguan spoiler tersebut kepada pemain-pemain lain.

Jadi, korang bersabarlah ya. God of War Ragnarok akan keluar pada 9 November di PS4 dan PS5 nanti.


Three-Body Problem Animated Series - Akan Debut Secara Global Di Disember

Three-Body Problem Animated Series sebuah animasi Bilibili telah diumumkan bersama barisan 49 Chinese anime di dalam event tahunan ANIME MADE BY BILIBILI 2022-2023, salah satu cara terbaru mereka untuk mempamerkan lagi animasi-animasi tempatan.

Chinese anime sudah pun berada di peringkat tinggi di bahagian pengiktirafan antarabangsa. Sebagai contoh, 70 animasi bertajukkan bahasa Cina telah dilancarkan di Bilibili untuk penonton di Asia Tenggara dan sebanyak 98 juta views telah menontonnya sejak akhir 2020.

Manakala di platform global, Chinese title anime sudah pun diperkenalkan secara aktif dan 24 siri Bilibili sudah pun berada di seluruh dunia. #DongHua, perkataan Cina untuk anime, telah menjadi perkataannya tersendiri di media sosial antarabangsa untuk memudahkan khalayak ramai untuk mengikut berita dan membuat perbincangan antara satu sama lain.

Bilibili secara rasmi mengumumkan animasi Three-Body Problem akan dikeluarkan pada 3 Disember 2022 secara global. Siri animasi ini diadaptasikan oleh Liu Cixin, pemegang Hugo Award-winning sci-fi trilogy dan co-presented oleh syarikat sci-fi paling terkenal, The Three-Body Universe dan juga studio animasi paling terkemuka, YHKT Entertainment.

Nantikan siri sci-fi paling signifikan selama 20 tahun!


Venom 3 - Filem Pertama Yang Akan Diarah Oleh Kelly Marcel

Venom dan Eddy Brock (Tom Hardy) kali terakhir dilihat di filem Let There Be Carnage (Sony) dan Spider-Man: No Way Home (Marvel) sebagai cameo di adegan kredit. Sudah diumumkan tentang kedatangan filem ketiga Venom namun penceritaannya masih belum diberitahu lagi.

Kelly Marcel tidaklah asing dari projek Venom ini kerana dialah penulis bagi kedua-dua filem Venom dan Venom: Let There Be Carnage termasuk juga di filem ketiga ini. Tetapi, pangkatnya kali ini dinaikkan sebagai pengarah buat kali pertama bagi penghasilan filem Venom 3.

Kelly Marcel dan Tom Harday belum lagi selesai menulis skripnya oleh sebab itu kita belum mendapat apa-apa berita lagi mengenai filem ini. Jadi, buat masa ini Venom ketiga masih lagi sebuah misteri, mari sama-sama kita nantikan.


Watak Baru Saki Fuwa Bakal Tiba Di Tower Of Fantasy!

Baru-baru ini pihak developer Hotta Studio dan publisher Level Infinite telah mengumumkan ketibaan watak terbaru mereka iaitu Saki Fuwa!

Saki Fuwa watak simulacrum terbaru ini bakal hadir secara global pada 10 November 2022.

<oembed url="https://www.youtube.com/watch?v=CWnN-QrbRnc" width="200" height="113" host="youtube"></oembed>

Sebagai captain untuk Mirroria Security Special Force, beliau merupakan satu-satunya manusia tulen dalam pasukannya yang mana tidak perna melakukan apa-apa penambahan biomechanical pada badannya.

Seorang yang pakar dalam seni bela diri kendo, beliau mampu untuk melakukan “Super Flow” yang mana merupakan satu skil menumpukan seluruh tenaga yang untuk single attack yang menaikkan attack power watak tersebut.

Saki Fuwa juga bakal ditemani dengan senjata beliau iaitu Heartstream yang mana merupakan dual blade katana.


Todak MLBB Kini Ditaja Oleh Codashop

Baru-baru ini pihak Codashop yang merupakan sebuah platform tambah nilai permainan video online telah mengeluarkan kenyataan yang Todak MLBB kini sah ditaja oleh mereka.

Ura-ura tentang kerjasama ini telah mula tersebar sejak dua bulan yang lepas dan kini selepas habisnya MPL MY Musim Kesepuluh, Codashop akhirnya telah mengesahkan yang mereka sememangnya akan menaja pasukan yang pernah menjadi juara MPL My sebanyak dua kali ini.

Todak MLBB merupakan pasukan esports pertama di Malaysia yang ditaja oleh Codashop. Pihak Codashop menyatakan yang selepas ini, akan banyak aktiviti yang akan dijalan bersama Todak MLBB bagi memeriahkan lagi komuniti MLBB di Malaysia.

“Ini akan menjadi satu kolaborasi yang baik diantara Todak dan Codashop. Ianya akan membuka banyak peluang kepada kedua-kedua pihak untuk menjalankan pelbagai bentuk kolaborasi” Kata Ikuto sebagai wakil Todak berkenaan dengan kerjasama ini.


Fatal Frame: Mask Of The Lunar Eclipse Tiba Tahun Depan

Siri Permainan Video Seram, Fatal Frame bakal mengeluarkan remastered untuk permainan video Fatal Frame: Mask of the Lunar Eclipse bermula pada 9 Mac 2023 tahun depan.

<oembed url="https://www.youtube.com/watch?v=lDDBkCuGLK0" width="200" height="113" host="youtube"></oembed>

Permainan video ini pada mulanya dikeluarkan pada tahun 2008 untuk Nintendo Wii ini merupakan siri keempat untuk permainan video Fatal Frame / Project Zero.

Untuk versi Digital Deluxe, ianya akan disertakan dengan DLC “Rogetsu Isle Dinner Party Costume Set” dan juga Digital Artbook berserta original soundtrack.

Permainan video ini akan dikeluarkan secara fizikal dan digital untuk PlayStation 5, Xbox Series, PlayStation 4, Xbox One, Nintendo Switch dan juga PC melalui Steam.


MobaZane Berjaya Ke M4 Bersama Pasukan Baru

Baru-baru ini telah berakhirnya kejohanan North America Challenger Tournament (NACT) Fall Season 2022. Pemenang kejohanan ini bukan sahaja merangkul gelaran juara malah akan menerima slot untuk bertanding di M4 nanti.

Dalam Grand Final yang berlangsung pada 31 Oktober yang lepas, pasukan The Valley telah bertembung dengan pasukan The Simpsons. Untuk pengetahuan korang, pasukan The Valley merupakan pasukan baru yang dianggotai oleh MobaZane dan FwydChickn yang sebelum ini merupakan ahli pasukan BTK.

Dalam perlawanan Grand Finals NACT Fall Season 2022, pasukan The Valley menunjukkan prestasi yang sangat bagus apabila berjaya menumbangkan pasukan The Simpson dengan mata 4 berbalas 1. Mereka berjaya membawa pulang hadiah tunai berjumlah USD10,000.


The Day Before Keluar Trailer Terbaru Beserta Tarikh Perlancaran

Fntastic telah mendedahkan trailer terbaru bagi permainan The Day Before. Trailer yang dikeluarkan ini sedikit sebanyak menepis dakwaan segelintir orang yang mendakwa permainan ini hanyalah satu scam atau gimik.

Untuk korang yang tidak mengetahui mengenai permainan ini, The Day Before adalah sebuah permainan open world survival horror dan mengutamakan mod multiplayer. Ianya akan berlatar belakangkan Amerika pada era selepas apocalypse dan mengisahkan dunia yang dipenuhi zombi.

Dalam trailer yang berdurasi 36 saat ini, kita dapat lihat sebuah kereta sports meluncur laju sepanjang jalan di tengah-tengah bandar. Apa yang menarik tentang trailer ini adalah ianya hampir sama dengan satu babak dalam filem 'I Am Legend' yang memaparkan karakter Will Smith memandu sepanjang bandar New York.

Permainan ini pada mulanya didedahkan pada 2021 yang melalui trailer gameplay. Mereka sekali lagi menunjukkan gameplay pada awal tahun ini tapi video berkenaan dibuang YouTube kerana aduan berkaitan trademark.

The Day Before bakal dilancarkan 10 November ini di platform PC.


Ubisoft Forward Bakal Dedah Lebih Banyak Maklumat Tentang Projek Besar Ubisoft

Oleh kerana E3 tidak diadakan tahun ini, Ubisoft bakal mengadakan acara mereka sendiri sebaik tamatnya Summer Game Fest Showcase. Acara yang dinamakan Ubisoft Forward diadakan untuk mendedahkan projek besar mereka. Ubisoft Forward dijadualkan akan diadakan pada 12 Jun ini.

Ubisoft sebelum ini pernah mengeluarkan satu trailer untuk acara ini. Dalam trailer tersebut, mereka memaparkan tiga permainan yang bakal didedahkan pada acara ini iaitu Assassin's Creed Mirage, Avatar: Frontiers of Pandora, dan The Crew Motorfest.

Ubisoft pada ketika ini sedang merancang enam permainan Assassin's Creed. Namun, hanya Mirage yang disahkan akan ditayangkan dalam acara ini. Assassin's Creed: Mirage bakal dilancarkan pada 23 Oktober 2023 ini.

Permainan lain yang bakal didedahkan adalah Avatar: Frontiers of Pandora yang sepatutnya dilancarkan tahun 2022. Peminat pastinya ingin pembangun permainan ini, Massive Entertainment untuk mendedahkan progress pembangunan permainan bersama dengan jangkaan tarikh perlancaran.

The Crew Motorfest adalah permainan terakhir yang disahkan dalam acara ini. Permainan ini adalah judul ketiga dari siri permainan The Crew. Pemain akan dibawa untuk mengembara Hawaii menggunakan pelbagai kenderaan seperti kereta, kapal terbang dan bot.


Fortnite Dedahkan Skin Terbaru Termasuk Optimus Prime

Selepas beberapa khabar angin tentang kedatangan Optimus Prime ke dalam Fortnite, akhirnya Fortnite telah mengesahkan bahawa skin karakter terbabit bakal hadir dalam Chapter 4 Season 3 itu bersama tujuh lagi skin karakter lain.

<oembed url="https://www.youtube.com/watch?v=P2JnTforl_4" width="200" height="113" host="youtube"></oembed>

Fortnite telah menunjukkan skin karakter baru ini dengan lebih detail menerusi laman rasmi Twitter Fortnite. Mereka telah memuat naik gambar empat karakter Chapter 4 Season3 dengan salah satu karakter tersebut adalah Optimus Prime, yang penampilannya diambil dari filem Transformers: Rise Of The Beasts.

Trailer CGI untuk Season 3 juga dikeluarkan sebelum ini, mendedahkan season akan datang bakal bertemakan hutan, dengan judul rasmi Fortnite WILDS. Bersama Optimus Prime, Fortnite mendedahkan tiga lagi skin karakter iaitu Mariposa, Relik dan Purradise Meoescles.

Keempat-empat skin yang didedahkan ini akan ditambah kedalam Battle Pass bersama lagi empat skin karakter iaitu Era, Trace, Rian dan Lorenzo. Skin karakter Optimus Prime dikatakan akan dapat diunlock apabila mencapai Battle Pass Level 100.

Fortnite Chapter 4 Season 3 dijangka akan bermula pada 9 Jun ini.


Pre-Register Permainan Dragon Nest 2: Evolution Dibuka Untuk Android Dan iOS

Level Infinite telah mengumumkan yang pre-register untuk permainan Dragon Nest 2: Evolution kini telah dibuka untuk pengguna peranti Android dan iOS. Dalam menyambut fasa pre-register ini juga, Level Infinite akan memberikan banyak hadiah kepada para pemain.

<oembed url="https://www.youtube.com/watch?v=CpksaEVBMV0" width="200" height="113" host="youtube"></oembed>

Pemain akan mendapat hadiah in-game yang sangat bernilai jika pra-pendaftaran berjaya mencapai jumlah tertentu. Berikut adalah jumlah yang perlu dicapai dan hadiah yang bakal menanti pemain:

1 juta pre-register: Glazed Amber x100

2 juta pre-register: Revive Coin x10

3 juta pre-register: Pandora's Heart x3

4 juta pre-register: Crazy Duck Hat x1

5 juta pre-register: Angelic Sheep x1

Permainan ini mengisahkan dunia Alteria dalam fasa kejatuhan dan menunggu Heronya kembali untuk melindungi mereka. Pemain juga akan merasai pengalaman memuaskan seperti interaksi NPC yang vivid, dan persekitan realistik termasuk istana, dinding, gnung dan banyak lagi.

Permainan ini juga mengandungi pelbagai feature, antaranya adalah Bosses Evolution, Class Evolution, Multiplayer Evolution, Trading Evolution dan Cultivate Evolution.

Dragon Nest 2: Evolution adalah permainan MMORPG yang dihasilkan Shengqu Game dan diterbitkan oleh Level Infinite. Permainan ini bakal tersedia di Google Play Store, Apple Store, Huawei AppGallery, dan OPPO Store.


Malaysia Raih Pingat Perak Di Sukan Para ASEAN 2023

Tahniah dan syabas buat pasukan Malaysia yang berjaya merangkul tempat kedua dan mendapat pingat perak dalam acara Mobile Legends: Bang Bang di temasya Sukan Para ASEAN yang diadakan di Kemboja ini. Malaysia tidak bernasib baik apabila kalah kepada gergasi ML, Filipina.

Filipina melebarkan dominasi mereka dalam acara ML yang sebelum ini pernah memenangi pingat emas dalam Sukan SEA 2023. Mereka mengalahkan Malaysia dengan skor 3-0 pada aksi Grand Final sekali gus merangkul pingat emas. Walau bagaimanapun, pingat yang diraih tidak akan dikira dalam jumlah kesuluruhan kutipan pingat kerana acara e-sukan kali ini adalah sebuah demonstrasi.

Tuan rumah iaitu pasukan Kemboja yang kalah kepada Malaysia ketika Semi-Final berjaya merangkul pingat gangsa selepas menundukkan Thailand. Kemboja mengalahkan Thailand dengan skor 2-0.

Ini adalah kali pertama acara ML dipertandingkan dalam sukan Para ASEAN. Acara ini telah disertai oleh empat negara iaitu Filipina, Malaysia, Kemboja dan Thailand. Acara ini diadakan selama dua hari iaitu 4 Jun dan 5 Jun lalu.

Sukan Para ASEAN adalah sebuah acara sukan yang diadakan untuk atlet kurang upaya daripada negara-negara Asia Tenggara. Ianya adalah platform untuk atlet ini untuk menunjukkan kemahiran mereka di pentas antarabangsa sambil mempromosikan semangat kesukanan dan inklusiviti.


Diablo 4 Jadi Permainan Blizzard Paling Banyak Dijual

Activision Blizzard mendedahkan bahawa permainan Diablo 4 telah menjadi permainan Blizzard paling banyak dijual. Berita ini dimuatkan melalui suatu hantaran di Twitter rasmi Diablo.

Menurut Businesswire, Diablo 4 telah dimainkan sebanyak 93 juta jam atau lebih 10,000 tahun dan juga bersamaan bermain 24 jam sehari sejak dari awal peradaban manusia. Walau bagaimanapun, Blizzard tidak mendedahkan jumlah sebenar unit yang telah terjual.

Data yang dikeluarkan ini termasuk dengan jumlah pemain yang dapat mengakses awal. Permainan ini secara rasmi dikeluarkan pada 6 Jun lalu namun pemain yang membeli edisi Deluxe atau Ultimate dapat bermain permainan ini seawal 1 Jun.

Rekod jualan tertinggi permainan buatan Blizzard sebelum ini dipegang World of Warcraft: Shadowlands dengan 3.7 juta unit telah terjual pada hari pertama perlancaran di PC. Rekod ini masih mengagumkan kerana Diablo 4 dikeluarkan untuk pelbagai platform.

Diablo 4 menampilkan fungsi cross-platform dan cross-progession di kesemua platform yang terlibat iaitu PC, Xbox Series X/S, Xbox One, PlayStation 4, dan PlayStation 5.


Pre-Register SpongeBob Adventures: In A Jam! Kini Dibuka Untuk Peranti Android Dan iOS

Tilting Point telah membuka pre-register untuk permainan SpongeBob Adventures: In A Jam! untuk peranti Android dan iOS. WhaleApp yang pernah membangunkan permainan seperti Doctor Who: An Unlikely Heist dan Hidden Hotel: Miami Mystery bertanggungjawab membangunkan permainan SpongeBob ini.

<oembed url="https://www.youtube.com/watch?v=5WDiKrn8248" width="200" height="113" host="youtube"></oembed>

Dalam permainan ini, pemain akan membantu SpongeBob untuk membangunkan kembali Bikini Bottom selepas bandar ini musnah akibat percubaan Plankton yang gagal untuk mencuri resipi Krabby Patty. Tempat seperti Jellyfish Fields, New Kelp City dan Atlantis juga akan diperlihatkan kepada pemain semasa mereka sibuk membangunkan Bikini Bottom.

Untuk membangunkan Bikini Bottom, pemain akan menghasilkan produk seperti Krabby Patty, jeli obor-obor dan tanaman lain dengan cara membuat petak tanaman. Pemain juga akan dipertemukan dengan karakter seperti Kevin C. Cucumber, King Jellyfish, Squidward dan Mr.Krabs.

Tilting Point dan WhaleApp juga akan menawarkan hadiah dalam permainan jika jumlah pendaftaran mencapai sasaran tertentu.

Satu juta – 10 Gems

Lima juta – 150x Energy

10 Juta – 300x Energy dan 1 Exploding Pie

15 juta – 20 Gems, 400x Energy, dan 2 Exploding Pies

Tilting Point sebelum ini pernah mengeluarkan permainan SpongeBob: Krusty Cook-Off yang mencapai 17 juta pre-register dan 50 juta muat turun. SpongeBob Adventures: In a Jam! adalah permainan terkini daripada mereka dan peminat boleh mengakses permainan ini di Google Play Store dan Apple App Store.


Apple Vision Pro Bakal Tampilkan Lebih 100 Permainan Dari Apple Arcade

Apple telah mendedahkan bahawa headset Vision Pro yang menggunakan teknologi augmented reality (AR) bakal menampilkan lebih 100 permainan pada hari perlancaran nanti. Pengumuman ini tiba semasa acara WWDC23, yang juga menunjukkan fungsi menarik produk yang boleh dikawal mata, tangan dan suara pemakai.

Apple Vision Pro adalah sebuah headset AR yang mengutamakan kualiti visual dan audio yang baik. Skrin 3D yang dipasangkan dengan fungsi Spatial Audio dimana terdapat speaker di kiri dan kanan telinga, ianya akan membenarkan pengguna merasai pengalaman permainan yang sangat berkualiti dan memuaskan.

Dengan sambungan alat kawalan, Apple Vision Pro akan menampilkan lebih 100 permainan dari servis Apple Arcade sebaik saja dilancarkan nanti. Dalam demo yang diperlihatkan, mereka menunjukkan permainan NBA 2K23 dengan penggunaan alat kawalan. Sebuah enjin permainan yang popular iaitu Unity telah bekerjasama dengan Apple dan akan mempunyai permainan 3D tersendiri.

Apple Vision Pro dijangka bakal dilancarkan pada awal tahun depan di Amerika Syarikat dengan harga $3499 USD. Bagi penggemar produk Apple di negara ini, korang mungkin perlu membeli dari Amerika dengan harga lebih RM16,000.

Masih tidak diketahui sama ada permainan-permainan dalam Apple Arcade akan dimuatkan secara percuma dalam pembelian headset Vision Pro ini.


RSG Slate MY Senaraikan Pemain Untuk 'Open For Transfer'

Salah satu pasukan Mobile Legends yang terkenal di Malaysia, RSG Slate MY telah menyenaraikan beberapa pemain sebagai ‘Open For Transfer’ bagi fasa perpindahan yang akan datang. Pemain yang bakal dilepaskan dan berstatus ‘Open For Transfer’ adalah Egm, Chri1sphobia, Neyyy, Humblekid, Mortalalala, Hyhy, Hawkk dan LinkEzaa.

Rata-rata peminat terkejut dengan pelepasan pemain-pemain ini terutamanya LinkEzaa yang dianggap sebagai salah seorang pemain terbaik pasukan ini. Pemain yang masih kekal bersama pasukan ini adalah Iris, RIPPO, Zaed, Izanami, Lolealz dan Leixia.

Pencapaian tertinggi yang pernah dicapai pasukan ini adalah mereka pernah memenangi kejohanan MPL MY Season 7 dan salah seorang pemain mereka iaitu Lolealz meraih anugerah ‘Playoff MVP’. Mereka juga mempunyai pencapaian di pentas antarabangsa apabila mendapat tempat keempat semasa kejohanan MSC 2021.

Mengenai sejarah pembentukan pasukan ini, RSG selaku organisasi e-sukan dari Singapore telah membuka pejabat kedua mereka di Kuala Lumpur dan menubuhkan pasukan eports pertama mereka iaitu pasukan PUBG. Pada 1 Februari 2023, RSG menjalinkan kerjasama dengan Slate Esports dan membentuk pasukan RSG Slate. Nama pasukan RSG Malaysia ditukar menjadi RSG Slate MY.

RSG perlu mencari pemain dan menggantikan pemain yang meninggalkan pasukan secepatnya bagi mengharungi kejohanan Mobile Legends yang terdekat.


Infinix Malaysia Anjur Kejohanan MLBB Beyond Limits Championship

Infinix Malaysia telah mengumumkan yang mereka bakal mengadakan kejohanan Beyond Limits Championship daripada 20 Jun hingga 25 Jun 2023. Kejohanan ini dibuat bersempena dengan perlancaran siri peranti terbaru dari Infinix iaitu Infinix 30 Series.

Beyond Limits Championship adalah sebuah kejohanan Mobile Legends: Bang Bang (MLBB) yang diadakan secara dalam talian. Kejohanan ini memberi peluang kepada bakat muda seluruh Malaysia untuk menyahut cabaran dan mempertingkatkan kemahiran dan gaya permainan mereka ke tahap yang lebih cemerlang.

32 pasukan akan dipilih secara rawak untuk disertakan dalam kejohanan yang diadakan selama enam hari ini. Bagi korang yang ingin menyertai kejohanan ini, korang hanya perlu melakukan beberapa langkah di bawah:

Langkah 1: Komen “We are ready” dan tag empat rakan anda pada post mengenai kejohanan di laman Facebook rasmi Infinix Malaysia (Infinix Mobile).

Langkah 2: Follow laman Instagram dan Facebook rasmi Infinix.

Langkah 3: Like & share post tersebut dan sertakan sekali #GamingBeyondLimits.

Korang yang ingin menyertai kejohanan diingatkan untuk berbuat segera memandangkan proses pengambilan sudah bermula pada 6 Jun dan akan berakhir pada 18 Jun ini.

Kejohanan ini juga menawarkan hadiah yang sangat lumayan kepada pasukan yang berjaya menaiki podium. Bagi pemenang tempat pertama, mereka akan dapat hadiah wang tunai sebanyak RM1,200 beserta lima peranti NOTE 30. Tempat kedua pula akan mendapat RM1,000 dan tempat ketiga mendapat RM800.

Jika pasukan pemenang mewakili kelab e-sukan sekolah mereka, mereka akan mendapat tambahan RM999. Semasa proses pengambilan, Infinix juga akan memberikan 500 diamonds MLBB 2 kali sehari dan diberikan secara rawak kepada peserta yang berkongsi post mengenai kejohanan ini.


Remaja 14 Tahun Hasilkan Babak Spider-Man: ASTV

Bagi perminat francais Spider-Verse, korang pasti meyukai kecantikan dan gaya animasi filem-filem keluaran Sony ini. Percaya atau tidak, suatu babak dalam filem Spider-Man: Across the Spider-Verse ini telah dihasilkan oleh seorang remaja 14 tahun yang bernama Preston Mutanga.

<oembed url="https://www.youtube.com/watch?v=xc4jx4PugHI&t=16s" width="200" height="113" host="youtube"></oembed>

Mutanga telah menghasilkan suatu babak yang menampilkan animasi blok LEGO. Babak itu menunjukkan antagonis filem ini, The Spot dikejar Miles Morales dan mengembara ke sebuah dimensi yang agak pelik, sebuah dunia yang dipenuhi LEGO.

Mutanga mengesahkan perkara itu selepas seorang peminat bertanyakan mengenai hasil kerja di Twitter. Pengarah filem ini, Joaquim Dos Santos juga mendedahkan perkara ini melalui sesi soal jawal bersama Collider.

Remaja ini sebenarnya viral selepas menghasilkan semula trailer Spider-Man: Across the Spider-Verse dalam bentuk animasi LEGO. Hasil kerjanya yang dimuat naik di channel YouTube bernama LegoMe_TheOG mendapat perhatian penulis skrip, Phil Lord dan Christopher Miller.

Filem Spider-Man: Across The Spider-Verse mula ditayangkan di Malaysia pada 1 Jun ini. Filem ini merupakan sekuel kepada filem Spider-Man: Into the Spider-Verse.


HomeBois Raih Gelaran Antarabangsa Pertama Mereka

Pasukan dari Malaysia, HomeBois telah dinobatkan sebagai juara bagi Kohai SEA Championship, sebuah kejohanan yang menampilkan 16 pasukan dari Kemboja, Indonesia, Filipina dan Malaysia. Kemenangan ini merupakan kemenangan pertama HomeBois di arena antarabangsa.

Homebois muncul juara selepas menundukkan pasukan Indonesia, Aura Fire dengan skor 4-1 ketika aksi Grand Final. Dalam perlawanan yang menggunakan format best-of-seven ini, HomeBois bangkit pada game kedua selepas tewas pada game pertama dan terus menang hingga game kelima.

Pemain kelahiran Indonesia, Barbossa dari pasukan Homebois telah dipilih sebagai MVP Grand Final. Barbossa yang beraksi sebagai pemain roamer dan berstatus pinjaman dari Bigetron Beta ini mendapat $500 USD untuk gelaran MVP tersebut.

HomeBois memulakan kempen dengan menundukkan Big Bang Club sebelum mencipta sejarah dengan menundukkan pasukan pilihan, Blacklist Academy pada peringkat suku akhir dengan skor 3-0.

Pada aksi separuh akhir, HomeBois terpaksa berhempas pulas sebelum menundukkan pasukan Bigetron Alpha. HomeBois berjaya melakukan comeback selepas tewas pada game pertama dan kedua dan menang dengan skor 3-2.

HomeBois telah membawa pulang hadiah berupa wang tunai sebanyak $4500 USD daripada prize pool $10,000 USD yang ditawarkan. Kohai SEA Championship ini bermula pada 1 Jun dan berakhir pada 4 Jun lalu.


2023 PMPL Malaysia Fall Akan Menggunakan Format Baru

2023 PUBG Mobile Pro League Malaysia Fall (PMPL MY Fall) akan diadakan selama dua minggu iaitu bermula pada 7 Jun sehingga 18 Jun ini. Kejohanan yang dianjurkan oleh Krafton, Level Infinite dan VSPO ini akan menggunakan format baru.

Untuk pembahagian kumpulan, 2023 PMPL MY Fall tidak lagi membahagikan pasukan kepada kumpulan berbeza secara rawak. Kesemua 16 pasukan yang bertanding perlu bermain kesemua perlawanan kerana kedudukan akan ditentukan berdasarkan jumlah mata yang diperolehi.

Perlawanan akan diadakan selama lima hari pada setiap minggu iaitu hari Rabu sehingga Ahad dengan 6 pusingan pada setiap hari. Ini bermaksud setiap minggu akan ada 30 perlawanan. Kesemua perlawanan akan menggunakan peta Sanhok, Erangel dan Miramar.

Berikut adalah 16 pasukan yang bertanding di kejohanan 2023 PMPL MY Fall:

CRIT VIP (CRVP)

Dingoz Esports (DoZ)

Dont Break Dreams (DBD)

Geek Slate (GEEK)

GENEXUS (GNX)

GLAZER (GLZR)

HOMEBOIS (HB)

MAB ESPORTS (MAB)

MEGA HRC ESPORTS (MEGA)

MPX NSEA (MPNC)

SEM9 (SEM9)

Team Haq (THQ)

Team Secret (TS)

The Gringos Esports (TGe)

TRIO DISTRO (TD)

Yoodo Alliance (YALL)

Kesemua 16 pasukan PUBG Mobile akan bertanding sesama mereka selama dua minggu untuk gelaran TOP 1. Prize pool yang ditawarkan untuk kejohanan ini adalah $80,000 USD. Pasukan yang berjaya menjadi TOP 1 akan mendapat satu slot dalam 2023 PMSL Fall.

Bagi korang yang ingin menonton kejohanan ini, kejohanan ini akan disiarkan secara langsung di laman Facebook, YouTube dan TikTok rasmi PUBG Mobile Esports Malaysia. Kejohanan ini diadakan selama dua minggu dengan minggu pertama akan bermula pada 7 Jun hingga 11 Jun dan minggu kedua pula bermula pada 14 Jun hingga 18 Jun 2023.


Spider-Man: ATSV Mulakan Opening Weekend Dengan Rekod Kutipan Global $208.6 Juta USD

Filem animasi keluaran Sony, Spider-Man: Across the Spider-Verse telah mencatat kejayaan yang memberangsangkan pada opening weekend apabila mengutip sebanyak $208.6 juta USD di peringkat global. Filem ini juga menjadi filem animasi Sony paling terbesar dalam jumlah kutipan opening weekend.

Filem sequel kepada Into the Spider-Verse ini mengutip sebanyak $120 juta USD di pasaran Amerika Utara. Kutipan ini adalah tiga kali ganda lebih banyak dari filem asal yang hanya mencatat $35 juta USD.

Kutipan di pasaran Amerika Utara ini juga melepasi jumlah yang dicapai oleh filem MCU iaitu Guardians of the Galaxy Vol.3 yang mengutip $118.4 juta USD. Hanya Super Mario Bros yang berada di hadapan Across The Spider- Verse dalam kutipan opening weekend ini, mencatat $147 juta USD.

Filem ini juga berada dalam kelompok tiga teratas dengan kutipan tertinggi dalam filem yang menampilkan karakter Spider-Man. Spider-Man: No Way Home mengutip sebanyak $260 juta USD manakala Spider-Man 3 pula mencatat kutipan sebanyak $151 juta USD.

Mengisahkan pengembaraan universe, Miles Morales perlu menerima takdirnya sebagai Spider-Man yang perlu kehilangan orang terdekat supaya tidak mengganggu keamanan sejagat. Filem ini akan disambung dengan filem Spider-Man: Beyond the Spider-Verse yang akan ditayangkan pada tahun hadapan.


Level Infinite Bakal Terbitkan Tom Clancy's The Division Resurgence Di Asia Tenggara

Ubisoft akan bekerjasama dengan Level Infinite untuk penerbitan permainan mudah alih, Tom Clancy's The Division Resurgence bagi rantau Asia Tenggara. Kerjasama ini memperlihatkan Level Infinite akan mengeluarkan permainan ini melalui enam buah negara Asia Tenggara di Android dan iOS.

Menurut Ubisoft yang membangunkan permainan ini, tujuan mereka menggunakan adalah untuk mengelakkan kesesakan dalam server memandangkan rantau ini mempunyai jumlah gamer mudah alih yang ramai. Ubisoft hanya akan bertanggungjawab untuk menerbitkan permainan ini di server Global.

Antara negara Asia Tenggara yang terlibat dalam penerbitan permainan oleh Level Infinite ini adalah Filipina, Thailand, Singapore, Malaysia, Kemboja, dan Indonesia. Disebabkan server Asia Tenggara berbeza dengan server Global, matchmaking Asia Tenggara hanya akan terhad di rantau ini sahaja.

Tom Clancy's The Division Resurgence adalah permainan third-person shooter dan sebahagian daripada siri Tom Clancy's. Permainan ini akan menampilkan storyline yang baru walaupun mengambil tempat yang sama dengan Tom Clancy's The Division dan Tom Clancy's The Division 2.

Mereka juga mengumumkan bahawa pre-register untuk pemain dari rantau Asia Tenggara bakal tersedia di peranti Android dan iOS. Fasa Beta juga akan diadakan untuk beberapa rantau negara yang lain, tetapi maklumat mengenainya bakal diketahui nanti.


Bekas Juraltih RRQ, Arcadia Jadi Jurulatih Baru Yoodo Red Giants

Michael Angelo Bocado atau lebih dikenali dengan nama Arcadia telah diumumkan sebagai jurulatih baru pasukan Yoodo Red Giants Esports. Pengumuman itu didedahkan melalui semua akaun media sosial pasukan itu.

Sebelum berpindah ke Red Giants, jurulatih kelahiran Filipina ini pernah berkhidmat dengan pasukan gergasi dari Indonesia iaitu Rex Regum Qeum (RRQ). Arcadia menjadi jurulatih RRQ sejak MPL ID Season 10 dan membawa mereka menaiki podium pada Kejohanan Dunia M4

Arcadia terlebih dahulu memulakan bidang kejurulatihannya dengan membimbing beberapa pasukan dari Filipina seperti ECHO, Aura PH dan Sunspark. Debutnya sebagai coach adalah semasa MPL Filipina Season 5 dimana Sunspark di bawah kejurulatihannya berjaya memenangi kejohanan tersebut.

Mengenai Red Giants, pasukan ini menunjukkan prestasi yang agak baik semasa peringkat kumpulan MPL MY Season 11. Namun, mereka tumpas dengan pasukan Lunatix semasa peringkat playoff.

Kecemerlangan Arcadia dengan pasukannya sebelum ini sememangnya sangat ditagih Red Giants untuk MPL MY Season 12. Dengan pengalamannya, Red Giants mampu memberi cabaran kepada pasukan besar lain seperti TODAK dan Team SMG.


RRQ Rasmi Bawa Masuk Naomi Untuk Mengisi Role Roamer

Pasukan MLBB dari Indonesia, Rex Regum Qeon (RRQ) telah mengumumkan kedatangan pemain baru untuk persediaan MPL ID season 12. Mereka mengumumkan ketibaan pemain dari Myanmar, Naomi menerusi channel rasmi YouTube pasukan itu.

Naomi atau nama sebenarnya, Min Ko Ko akan menjadi pemain Roamer baru bagi RRQ setelah pasukan itu kehilangan kapten mereka, Calvin “Vyn” yang berpindah ke Bigetron Alpha (BTR). Naomi akan menjadi pemain pertama dari Myanmar yang menyambung karier e-sukan ke luar negara.

Berasal dari pasukan Falcon Esports, dia bersama dengan pasukan itu selama hampir dua tahun. Sebelum penubuhan Falcon Esports, Naomi sempat beraksi bersama Maven Esports di MPL Myanmar Season 2, Claw Esports ketika MPL Myanmar Season 3 dan 4, serta bersama Ronin Squad di MPL Myanmar Season 5.

Antara pencapaian hebat yang diraih Naomi ketika bersama pasukan Falcon Esports adalah membawa pasukan itu menduduki tempat keempat semasa MSC 2022. Dia juga membantu Falcon untuk mendapatkan tempat kelima/keenam ketika Kejohanan Dunia M4.

Selain membantu Falcon, Naomi juga mewakili negara Myanmar dan membantu negaranya itu meraih pingat perak pada temasya Sukan Sea ke-32 yang diadakan di Kemboja.


Yoshida Dedah Pelan Mereka Selepas Perlancaran Final Fantasy 16

Producer bagi permainan Final Fantasy 16, Naoki Yoshida atau dikenali Yoshi-P baru-baru ini telah mengacah bahawa permainan tersebut akan mendapat kandungan DLC sebaik sahaja dilancarkan. Pada ketika ini, Square Enix yang merupakan developer bagi permainan ini masih menyimpan rahsia mengenai projek mereka ini.

Dalam temubual bersama ASCII, Yoshida berkata mereka berkemungkinan akan memasukkan kandungan DLC jika Final Fantasy mendapat sambutan yang baik daripada peminat.

Selain PlayStation 5, Final Fantasy 16 juga dijangka akan dikeluarkan di platform PC. Namun, Yoshida menjelaskan bahawa mereka memerlukan masa lebih daripada enam bulan untuk mengeluarkan permainan ini di PC.

Final Fantasy 16 diumumkan pada September 2020 dan hanya eksklusif di PlayStation 5. Peminat mungkin perlu bersabar untuk menunggu maklumat mengenai DLC dan keluaran di PC ini kerana sepertinya akan diberitahu bukan pada masa terdekat.

Final Fantasy 16 akan dilancarkan secara eksklusif di platform PlayStation 5 pada 22 Jun ini.


Ratchet & Clank: Rift Apart Bakal Dilancarkan Di PC Pada Julai Ini

Selepas beberapa kali siri permainan Ratchet & Clank hanya keluar di konsol PlayStation, akhirnya permainan ini akan tiba di PC. Bersempena ulang tahun ke-20 siri francais Ratchet & Clank Imsomniac, Sony dan Nixxes Software telah mengumumkan Ratchet & Clank: Rift Apart akan dilancarkan di platform PC pada 26 Julai ini.

Port PC bagi permainan ini akan diuruskan oleh Nixxes Software yang sebelum ini pernah bekerjasama dengan Imsomniac untuk membawakan permainan konsol ke PC. Permainan Imsomniac yang dibawa ke PC oleh Nixxes adalah Marvel's Spider-Man Remastered dan Spider-Man: Miles Morales.

Versi PC akan menampilkan pantulan ray-traced dengan tahap kualiti yang berbeza-beza untuk dipilih, bersama bayang-bayang ray-traced yang baru ditambah untuk cahaya semula jadi di kawasan luar.

Sony masih belum memberitahu maklumat lanjut mengenai spesifikasi minimum dan recommended yang diperlukan untuk menyokong permainan ini. Nixxes berkata permainan ini akan menyokong monitor ultra-lebar termasuk resolusi 21:9, 32:9 dan 48:9.

Ratchet & Clank: Rift Apart adalah permainan third-person shooter yang dibangunkan Imsomniac dan dikeluarkan Sony. Permainan ini dikeluarkan di platform PlayStation 5 pada 2021 dan bakal tiba di PC pada Julai nanti melalui Steam dan Epic Games Store.


The Rock Akan Bintangi Standalone Fast & Furious Terbaru

The Rock atau nama sebenarnya Dwayne Johnson sah bakal kembali ke francais Fast & Furious sebagai Luke Hobbs. Berita ini telah didedahkan sendiri oleh aktor  yang pernah membintangi filem standalone Hobbs & Shaw di akaun Twitternya.

The Rock juga mengesahkan dia akan membintangi sebuah lagi filem standalone yang akan mengambil tempat sebelum Fast X: Part II. Jason Momoa yang menjadi antagonis dalam Fast X juga dikhabarkan akan turut ditampilkan dalam filem ini.

Chris Morgan akan bertindak sebagai penulis skrip filem Hobbs baru ini. Menurut The Rock, filem ini bukanlah sebuah sekuel atau spin-off, tetapi akan menjadi ‘bridge’ antara Fast X dan Fast X: Part II.

Dalam tulisan di Twitternya, The Rock juga menjelaskan status hubungannya dengan Vin Diesel yang merupakan bintang utama francais ini. Hubungan antara mereka sudah baik setelah perselisihan faham yang berlaku antara mereka selama ini.

Aktor ini pertama kali memegang watak Hobbs pada filem Fast Five (2011) dan kemudian membintangi lima filem daripada francais ini. Pada tahun 2021, The Rock memberitahu bahawa dia tidak akan kembali ke francais ini walaupun dipujuk untuk kembali oleh Vin Diesel.


Permainan Hitori No Shita: The Outcast Telah Diumumkan

MoreFun Studios, sebuah anak syarikat kepada Tencent Games baru sahaja mengumumkan permainan video terbaru mereka iaitu Hitori No Shita: The Outcast. Permainan ini berdasarkan dari satu siri webcomic China yang juga mempunyai tajuk yang sama dan pada tahun 2016, sebuah adaptasi ke animasi telah dilancarkan.

<oembed url="https://www.youtube.com/watch?v=un_KM7dJsoQ" width="200" height="113" host="youtube"></oembed>

Permainan ini adalah gabungan antara zaman moden dan zaman dahulu bagi budaya China, aksi seni mempertahankan diri yang mistik dan juga cerita rakyat supernatural.

Mereka telah mempersembahkan 3D art style yang menarik, pergerakan animasi lawan karakter, sistem kombat dan Inhuman World yang amat menawan kepada pemain untuk diterokai apabila tiba hari pelancarannya.

Walaupun Hitori No Shita: The Outcast direka khas untuk iOS dan Android, tetapi kualitinya amatlah tinggi seperti permainan untuk konsol dan PC. Buat masa ini, tarikh pelancarannya masih belum diumumkan, oleh itu nantikan berita seterusnya!


DC’s Justice League: Cosmic Chaos Akan Tiba Untuk Konsol Dan PC

Dari studio PHL Collective dan penerbit Outright Games, mereka telah mengumumkan permainan terbaru mereka iaitu DC’s Justice League: Cosmic Chaos. Sebuah permainan bergenre aksi pengembaraan dunia terbuka dan akan dilancarkan pada 10 Mac 2023 nanti.

Korang boleh bermain sebagai Batman, Superman ataupun Wonder Woman dalam menentang Mr. Mxyzptlk, seorang villain dari Dimensi ke-5 yang sengaja datang menimbulkan huru-hara di Bandar Happy Harbor.

<oembed url="https://www.youtube.com/watch?v=-iI9nvbJIi4" width="200" height="113" host="youtube"></oembed>

Dengan kuasanya dalam memanipulasikan ruang dan masa, dia telah menyeru satu lagi villian, Starro the Conqueror untuk mengalih perhatian Justice League sementara dia sibuk menjadikan dirinya sendiri sebagai Datuk Bandar Happy Harbor.

Pemain akan berhadapan dengan misi penuh aksi dan mengalahkan pelbagai jenis musuh dengan menggunakan kebolehan unik karakter masing-masing. Antaranya, Heat Vision dan Super Breath oleh Superman, Truth’s Pull oleh Wonder Women dan banyak lagi.

Kebolehan ini juga boleh digunakan dalam menyelesaikan puzzle untuk dapatkan Outfits dan Special Upgrades supaya karakter menjadi lebih kuat dan hebat. Tidak terkecuali juga, korang boleh berinteraksi dengan beberapa ahli Justice League lain seperti Aquaman, The Flash dan lain-lain lagi.

DC’s Justice League: Cosmic Chaos dihasilkan untuk PS5, Xbox Series, PS4, Xbox One, Switch dan PC melalui Steam. Nantikan!


Evil West - Khas Untuk Gamers Yang Inginkan Gameplay Yang Straight To The Point

Sebagai seorang kipas susah mati genre Western, kami agak excited bila dapat berita tentang kewujudan permainan video Evil West. Lepas habiskan game ini, kami boleh katakan yang kami tidak kecewa dengan hasil yang ditunjukkan.

Game ini berlatarbelakangkan dunia alternatif Wild West di mana Vampire, Werewolf, dan makhluk supernatural lain yang hidup dalam dunia Evil West ini. Pemain akan mengambil peranan sebagai seorang pemburu yang ditugaskan untuk mengalahkan makhluk-makhluk berbahaya ini dan memastikan ketua mereka dihapuskan.

Salah satu benda yang kami suka berkenaan Evil West adalah perhatian terhadap detail dalam dunia game ini. Developer permainan video ini iaitu Flying Wild Hog telah melakukan kerja yang luar biasa dalam menciptakan dunia yang nampak real dan imersif yang terasa seperti setting Western yang sebenarnya. Graphic permainan video ini boleh dikatakan agak nice dengan pemandangan yang indah dan rekaan karakter yang sangat detail.

Dengan Gameplay-nya cepat dan penuh aksi, kombat yang sengit dan pelbagai senjata dan skill yang tersedia bagi pemain sudah tentunya amat sesuai untuk gamers yang inginkan permainan video yang simple dan straight to the point.

Untuk Storyline, ianya menampilkan jalan cerita yang agak menarik dengan watak-watak yang pelbagai. Bagi seorang gamers yang lebih gemar bermain game yang mempunyai storyline yang linear, Evil West ini sangat sesuai untuk korang!

Secara keseluruhan, kami memang recommend permainan video Evil West ini kepada korang yang mahukan game aksi yang bagus dan penggemar genre Western. Dengan Graphic yang cantik, cerita yang menarik, dan pertarungan yang sengit membuat game ini harus dicuba.


Menang USD$1,000,000 Dalam MrBeast x Fortnite Extreme Survival Challenge

Sempena update terbaru Chapter 4 Season 1, Fortnite telah berkolaborasi dengan MrBeast dalam menghasilkan satu cabaran yang besar yang mana pemain akan berpeluang memenangi hadiah sebanyak USD1,000,000!

Pemain perlu melalui cabaran yang disediakan di pulau MrBeast’s Extreme Survival Challenge dengan mengumpul coins dan mengharungi rintangan yang extreme untuk mendapatkan Score. Pemain yangbertahan lebihlama akan mendapatkan Score yang lebih banyak.

Tak dilupakan pemain yang berada dalam 100,000 akan mendapatkan Golden Beast Brella Umbrella. Cabaran ini dikatakan akan bermula pada 17 Disember 2022 nanti.

Bagi memberikan pemain peluang untuk berlatih, pulau khas untuk cabaran ini akan dimulakan lebih awal iaitu pada 13 Disember 2022 yang mana telah pun bermula.


Nintendo Rasmi Mengumumkan Pokemon UNITE Asia Champions League 2023

Baru-baru ini, sebuah kejohanan liga jemputan untuk Pokemon UNITE telah pun diumumkan oleh Nintendo. Dengan perkembangan Pokemon UNITE semakin meningkat di Asia, mereka telah memutuskan untuk mengadakan Kejohanan Liga 2023 Pokemon UNITE Asia dengan menampilkan Asia Timur, Asia Tenggara (SEA) dan juga India.

Pasukan yang layak akan bertanding untuk memperoleh hadiah utama sebanyak USD$30,000 dan juga gelaran Pasukan UNITE team paling TOP di seluruh benua Asia.

Pasukan-pasukan yang telah disahkan akan dijemput bagi mewakili wilayah Timur Asia adalah pasukan T2, Secret Ship, No Show, Eternity dan Hi5 manakala bagi wilayah SEA adalah pasukan Renaissance, MYS, Reech Pokemon, ESCAPE V dan satu lagi belum didedahkan.

Bagi di India, pasukan Revenant Esports dan 4 pasukan teratas dari Pokemon UNITE India Open 2022 akan dijemput hadir ke kejohanan tersebut. Kejohanan ini dijadualkan bermula pada bulan Januari 2023 dan berakhir pada Mac 2023.

Berikut adalah tarikh bermulanya Kejohanan Liga 2023 Pokemon UNITE Asia:

Liga Timur Asia:

6 Januari 2023 (setiap Jumaat, jam 7:00pm - JPT)

Liga SEA:

7 Januari 2023 (setiap Sabtu, jam 6:00pm - JPT)

Liga India:

8 Januari 2023 (setiap Ahad, jam 8:30pm - JPT)